
UVOD 

Temeljem članka 28., stavka 5. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17 i 68/18), Školski odbor na sjednici održanoj 13. listopada 2020. na prijedlog Nastavničkog vijeća (sjednica održana 13. listopada 2019.) donosi Školski kurikulum Glazbene škole Karlovac za školsku godinu 2020./2021.
Školski kurikulum podrazumijeva i uključuje opsežno planiranje, ustrojstvo i provjeravanje procesa rada i djelovanja s obzirom na odgovarajuće detalje ciljeva, sadržajne elemente, ustrojstvo i kontrolu postignuća prema postavljenim ciljevima i prema pretpostavkama za odvijanje procesa Nacionalnog okvirnog kurikuluma za predškolski odgoj, opće obvezno i srednjoškolsko obrazovanje. 
Nacionalni okvirni kurikulum za predškolski odgoj, opće obvezno i srednjoškolsko obrazovanje (NOK) donesen je u srpnju 2010. godine i temeljni je dokument kojim su na nacionalnoj razini definirane temeljne odgojno-obrazovne vrijednosti, ciljevi i načela odgoja i obrazovanja, koncepcija učenja i poučavanja. Njegovo temeljno obilježje je prelazak na kompetencijski sustav i učenička postignuća (ishode učenja) za razliku od ranijeg sustava usmjerenoga na sadržaj. 
Nacionalni okvirni kurikulum je razvojni dokument otvoren promjenama i poboljšanjima ovisno o potrebama i razvojnim težnjama na području odgoja i obrazovanja. Osobita pažnja daje se sljedećim vrijednostima: znanju, solidarnosti, identitetu i odgovornosti. 
Vrijednosti školskog kurikuluma proizlaze iz Nacionalnog okvirnog kurikuluma. Stoga je bitno prepoznati i usuglasiti zajedničke društveno-kulturne vrijednosti i dugoročne odgojno-obrazovne ciljeve koji podupiru i usmjeravaju odgojno-obrazovno djelovanje. Cilj školskog kurikuluma je stjecanje temeljnih kompetencija i osposobljavanje za cjeloživotno učenje u području glazbene umjetnosti, razvijanje individualnih potencijala učenika u skladu s civilizacijskim vrijednostima, tržištima rada, ciljevima Nacionalnog okvirnog kurikuluma i Nastavnog plana i programa. Pri izradi školskog kurikuluma vodili smo računa o obrazovnim, ali i odgojnim potrebama učenika i njihovih roditelja te potrebama lokalne zajednice u kojoj naša škola djeluje pri tome imajući u vidu kadrovske i materijalne uvjete kojima škola raspolaže. 

Školski kurikulum jedinstven je po slobodi i neovisnosti škole u osmišljavanju aktivnosti, programa te projekata za učenike, roditelje i nastavnike te stvaranju identiteta škole. Ovdje je stavljen naglasak na specifičnost škole i sredinu u kojoj škola djeluje kao jedini nositelj glazbene naobrazbe u cijelosti u Karlovačkoj županiji. Kroz aktivnosti i sadržaje ovog školskog kurikuluma prepoznaje se rad i gradi se svojevrsni zaštitni znak identiteta i imidža Glazbene škole Karlovac. 


UVJETI U KOJIMA SE REALIZIRA ŠKOLSKI KURIKULUM

Kurikulum za školsku godinu 2020/2021 donesen je u skladu s postojećim mjerama zaštite učenika i nastavnika u doba korone. Kurikulum je podložan promjenama ovisno o epidemiološkoj situaciji i preporukama HZJZ  i MZO. 
Kurikulum je podložan i promjenama ovisno o financijskom stanju Škole i pojedinim aktivnostima koje su sufinancirane iz drugih izvora. 
Kvalitetu rada Glazbene škole Karlovac potvrđuju brojne pohvale i izvrsni rezultati na međunarodnim, državnim i regionalnim natjecanjima. U školi radi 74 nastavnika, a kvalitetu kolektiva dokazuje i činjenica da su svi redom cijenjeni umjetnici, nositelji brojnih priznanja i nagrada, te nositelji projekata od velikog značaja za razvoj hrvatske kulture.

Škola surađuje s brojnim udrugama i umjetničkim organizacijama čime podiže odgojnu komponentu cjelokupnom radu. U svrhu odgojnog djelovanja kroz kulturni život zajednice, a u skladu s afinitetima učenika, uključena je u aktivnosti koje organizira Karlovačka županija, Grad Karlovac, Grad Ozalj, Grad Duga Resa i Grad Ogulin te Općina Vojnić.
Proširenje ovakve suradnje škola pokazuje i humanitarnim radom. Organizacijski i izvedbeno uključena je u humanitarne akcije već dugi niz godina čime kod naših učenika i njihovih roditelja potiče senzibilitet za drugačije te razvija empatiju. 
Vrijednost programa kojim se u radu vodi Glazbena škola Karlovac prepoznalo je i Hrvatsko društvo glazbenih i plesnih pedagoga pod pokroviteljstvom Ministarstva znanosti, obrazovanja i sporta i Agencije za odgoj i obrazovanje te nagradilo Glazbenu školu Karlovac Posebnom nagradom za koncertnu sezonu 2015. te za bogati doprinos glazbenom školstvu.
U sklopu predškolskog, osnovnoškolskog i srednjoškolskog glazbenog obrazovanja u školi djeluju dva zbora i devet instrumentalnih ansambala. Glazbena škola Karlovac nositelj je međunarodnih projekata Međunarodne ljetne škole gitare i Karlovac piano festivala. Nositelj je nacionalnih projekata Noći glazbe i Kave s Bachom, HarmoniKA festivala te Multimedijalne e-razglednice. Međunarodni i nacionalni projekti održavaju se pod pokroviteljstvom Ministarstva znanosti i obrazovanja, a sufinancirani su sredstvima Ministarstva kulture i Ministarstva turizma RH. Koncertna aktivnost škole vrlo je velika s više od 130 koncerata vlastite produkcije godišnje. Glazbena škola Karlovac, najstarija glazbena škola u Hrvatskoj, nositelj je kulturnih događanja i     jedina umjetnička odgojno-obrazovna ustanova Grada i Županije. 
Prethodnu školsku godinu obilježio je prekid nastave u školi uslijed pandemije koronavirusa pa su se tako i brojne planirane odgojno-obrazovne i kulturne aktivnosti prilagodile novonastalim uvjetima. Jedini dozvoljeni način komunikacije je bio na daljinu pa smo se i u tim uvjetima brzo prilagodili i pronašli načine na koje se možemo, usprkos ograničenjima koje nam je donijela pandemija, nastaviti kreativno izražavati u ovim novim, drugačijim oblicima rada.
Budući da publika nije više u mogućnosti posjećivati koncertne dvorane i uživati u glazbenim izvedbama, izvedbe naših učenika morale su naći drugi put do svoje vjerne publike. Tako su projekti Glazbene škole Karlovac dobili svoj novi izmijenjeni oblik izvođenja.
I takav izmijenjeni, ali i dalje bogat i predan rad odraz je zajedničkog stvaralaštva učenika i svih zaposlenih djelatnika Glazbene škole Karlovac koji čine Kuću malih i velikih zvijezda. 

PLAN IZRADE ŠKOLSKOG KURIKULUMA

Školskim kurikulom istaknuta su prioritetna područja i jasno definirani ciljevi unutar pojedinog projekta u obliku tvrdnji koje upućuju na konkretne očekivane ishode za školsku godinu 2020./2021. koji se temelje na dugoročnom i kratkoročnom planu i programu rada škole. 
Školskim kurikulumom opisan je proces planiranja, provođenja i vrednovanja poučavanja te učenja učenika koje izvodi škola polazeći od: 
- potreba i interesa učenika i lokalne zajednice
- Nacionalnog okvirnog kurikuluma
- resursa škola (ljudskih, financijskih, materijalnih). 

Iako se svi projekti prožimaju i krajnji korisnici su svi sudionici odgojno-obrazovnog procesa, za potrebe lakšeg snalaženja u ovom školskom kurikulumu, grupirani su prema nositeljima i primarnim korisnicima, a u svakoj grupi kronološkim planom realiziranja:
· Prioritetni projekti škole 
· Područje razvoja učenika 
· Područje razvoja nastavnika
· Područje izvannastavne suradnje 

Školski kurikulum je dostupan roditeljima i učenicima na mrežnim stranicama škole od 15. listopada 2020. 

	Koraci u planiranju 
	Sudionici 
	Vrijeme 

	Formiranje tima za izradu školskog kurikuluma
	Snježana Mrljak, ravnateljica Pročelnici odjela 
Jelena Božičević, stručni suradnik pedagog 
	Dva dana  

	Evaluacija realizacije školskog kurikuluma za šk. god. 2019./2020. i utvrđivanje potreba  
	Pročelnici odjela 
	Tjedan dana

	Organizacija i koordinacija procesa izrade školskog kurikuluma za šk. god. 2020./2021.
	Tim za izradu školskog kurikuluma 
	Kontinuirano

	Razmatranje vizije i načela školskog kurikuluma
	Tim za izradu školskog kurikuluma, Umjetničko vijeće 
	Tri dana 

	Određivanje prioriteta i definiranje ciljeva i indikatora uspješnosti
	Tim za izradu školskog kurikuluma
	Tjedan dana 

	Priprema integriranog teksta školskog kurikuluma 
	Jelena Božičević, stručni suradnik pedagog
Tereza Špralja, knjižničarka 
	Dva tjedna 

	Predstavljanje, rasprava i usvajanje školskog kurikuluma
	Snježana Mrljak,  ravnateljica
Nastavničko vijeće 
Vijeće roditelja
Školski odbor
	Dva tjedna 








PRIORITETNI PROJEKTI ŠKOLE

KONCERTNA AKTIVNOST GLAZBENE ŠKOLE KARLOVAC 

	Tema / Opis 

	Karlovačka županija i Grad Karlovac, koji nosi brand utemeljitelja najstarije glazbene škole na ovim prostorima, nastavlja tradiciju održavanja koncerata klasične glazbe kao i davne 1804. godine. Koncertnom aktivnošću Glazbene škole Karlovac tijekom cijele se godine obogaćuje kulturni i glazbeni život Karlovačke županije i šire te se promovira formalno, neformalno i informalno obrazovanje dostupno svima. 
Glazbenici izvođači Glazbene škole Karlovac, uslijed nedostatka primjerenog koncertnog prostora u gradu Karlovcu, naučeni su biti kreativni u nalaženju alternativnih lokacija za izvođenje glazbe. 
Novonastala situacija izazvana pandemijom koronavirusa dodatno je  ograničila organizatora i izvođače te onemogućila okupljanje publike u zatvorenom prostoru, ali i na otvorenom u većem broju.  
Koncertna aktivnost Glazbene škole Karlovac na sasvim nov način popularizira umjetnost, obogaćuje turističku ponudu i razvija kulturnu industriju i prilagođava se novonastaloj situaciji. 
 

	Vremenik
	Planirani koncerti: 
12. prosinca 2020. Božićna bajka Karlovačkog komornog orkestra s gostima
4. ožujka 2021. Koncert Sinfonietta orkestra Glazbene škole Karlovac - romantičan i atraktivan program prigodan za proslavu Dana žena, izvodi Sinfonietta orkestar Glazbene škole Karlovac
12. svibnja 2021. Proljetni koncert - atraktivne obrade poznatih pop i rock kompozicija obrađenih za velike ansamble, izvode ansambli učenika  Glazbene škole Karlovac (promocija umjetničkog stvaralaštva učeničkih ansambala i nagrađenih učenika na regionalnim i državnim natjecanjima u tekućoj školskoj godini) 
5. svibnja 2021.  HarmoniKA festival, obilježavanje Svjetskog dana harmonike kod Žabe, izvodi najveći orkestar koji čine harmonikaški sastavi iz cijele Hrvatske 


	Ishodi 
	Sudionici i voditelji koncertnih aktivnosti upoznaju se s atraktivnim koncertnim lokalitetima Karlovačke županije te ih približavaju glazbenoj publici. 
Sudionici, voditelji i publika upoznaju se s mogućnostima koje pruža digitalna tehnologija u interpretaciji glazbe. 
Učenici će sudjelovati u popularizaciji klasične glazbe što će rezultirati većoj popraćenosti koncerata. 
Podići će se razina znanja, vještina i kompetencija profesora Glazbene škole Karlovac. 
Učenici i nastavnici promiču brand Karlovca kao Grada susreta i Centra izvrsnosti u glazbi. 
Učenici i nastavnici ovim programima aktivno će sudjelovati u provedbi Kulturne strategije grada Karlovca.

	Nositelji
	Snježana Mrljak, prof., ravnateljica 
Jelena Božičević, prof., stručni suradnik pedagog
Marijana Pajić, prof. mentor, koordinatorica Karlovac Piano Festival, pročelnica klavirskog odjela 
Marija Barać, prof. mentor, umjetnička voditeljica Karlovačkog komornog orkestra GŠK
Tihomir Bokun, prof. mentor, pročelnih puhačkog odjela 
Tomislav Krvarić, prof. savjetnik, organizator koncerata




GLAZBENI LISTOPAD

	Tema / Opis 

	Karlovačka županija i Grad Karlovac, koji nosi brand utemeljitelja najstarije glazbene škole na ovim prostorima, nastavlja tradiciju održavanja koncerata klasične glazbe kao i davne 1804. godine. Jedan od zadaća proslave Dana Glazbene škole Karlovac je i prezentiranje bogate kulturne baštine koja se njeguje u Karlovcu. 
Prezentiranje i prenošenje znanja i iskustva javnog muziciranje sadašnjih i bivših učenika te nastavnika Glazbene škole Karlovac, ali i populariziranje glazbe te educiranje publike, zainteresiranih učenika, nastavnika i ljubitelja glazbe. 
Reproduciranje najznačajnijih koncertnih programa u izvedbi orkestara Glazbene škole Karlovac preko razglasa u parku ispred škole. 

	Vremenik
	„Koncerti s balkona“ 
Subota, 10. listopada 2020. 
Srijeda, 14. listopada 2020. 
Srijeda, 21. listopada 2020.
Srijeda, 28. listopada 2020.

	Ishodi
	Popularizirat će se scensko glazbena umjetnost koju provodi Glazbena škola Karlovac kroz formalno, neformalno i informalno obrazovanje.  
Učenici i nastavnici će upotrebljavati i vrednovati različite izvore, medije, tehnološke postupke i načine izražavanja za oblikovanje i predstavljanje umjetničkih iskaza i predstavljanje bogate karlovačke kulturne baštine. 

	Nositelj
	Učenici i nastavnici Glazbene škole Karlovac

	Način realizacije

	Priprema i izvođenje koncerata, video projekcije, tiskanih edukativnih materijala za učenike i nastavnike škole, roditelje i publiku. Suradnja sa širom lokalnom zajednicom.  

	Način vrednovanja
	Individualna procjena usvojenih novih znanja. 
Zajednička analiza i evaluacija ponuđenih sadržaja.





NOĆ GLAZBE i KAVA S BACHOM

	Tema / Opis / Vremenik 
	Ovo dvodnevno događanje posvećena je proslavu 336. rođendana Johanna Sebastiana Bacha, jednog od najznačajnijeg skladatelja u povijesti, a čine ga: Noć glazbe (19. ožujka 2021.) nacionalni je projekt u koji je uključeno preko 100 izvođača glazbenika iz cijele Hrvatske i iz inozemstva s ciljem izvođenja Bachovih skladbi u ciklusu od 8 uzastopnih koncerata koji se izvode u prostorima Glazbene škole Karlovac i prenose se u park ispred škole, u parkove u središta udaljenih mjesta u Karlovačkoj županiji i live streamom digitalnim platformama(https://www.facebook.com/glazbena.skola.karlovac, 
https://www.nocglazbe.glazbena-ka.hr/). 
Kava s Bachom (20. ožujka 2021.) subotnji je događaj koji Karlovac izdvaja kao jedini grad u Hrvatskoj u kojem se popularne obrade Bachove glazbe preko lokalnih radio postaja, na poziv Glazbene škole Karlovac, slušaju u brojnim ugostiteljskim objektima tijekom ispijanja prve jutarnje kave na špici. U isto se vrijeme u Glazbenoj školi Karlovac održavaju koncerti, radionice, popularno-edukativna predavanja o životu J. S. Bacha koja se prenose live streamom i u veliki broj knjižnica i čitaonica u gradu Karlovcu i šire.
Cilj ovoga projekta je vratiti tradiciju održavanja koncerata klasične glazbe gradu Karlovcu kao kolijevci formalnog glazbenog obrazovanja. Proširiti znanje o klasičnom koncertnom programu u slabije razvijenim područjima Karlovačke županije i upoznavanje vrijednih glazbenih djela jednog od najvećih skladatelja svih vremena.

	Ishodi 
	Učenici i publika će pokazati povećano zanimanje za sadržaje klasične glazbe koje publika inače nema prilike čuti na postojećim lokalnim radijskim postajama. 
Sudionici, voditelji i publika upoznaju se s mogućnostima koje pruža digitalna tehnologija u interpretaciji glazbe. 
Produbljuje se suradnja glazbenih škola širom Hrvatske.
Primijenit će se inovativne umjetničke i kulturne prakse umjetničkog obrazovanja. 
Učenici i publika imat će priliku upoznati se s bogatim stvaralaštvom J. S. Bacha.  
Aktivni i pasivni sudionici projekta integrirat će glazbu s čitanjem - Bach u knjižnici.
Učenici, publika i izvođači osvjetit će u kojoj mjeri klasična glazba utječe na popularnu i suvremenu glazbu.
Apsolutno će se povećati broj educirane publike te će se afirmirati postojeća koja već sluša Bachovu glazbu i obrade.
Ukazat će se bogati potencijal za širenje ovakvih vrijednih kulturnih aktivnosti na druge gradove i županije.
Obogatit će se kulturni turizma u gradu Karlovcu (Gradu susreta).

	Nositelj

	Nastavnici i učenici Odjela za klavir i orgulje  – koncertni program
Nastavnici i učenici Odjela za teorijske glazbene predmete – edukativno-popularno predavanje, radionice, koncerti 

	Način realizacije

	Koncert učenika i nastavnika klavirskog odjela te gostiju iz Hrvatske i inozemstva, prijenos svih događanja putem live streaminga u parku ispred škole, cijelom dužinom perivoja i u središtu Vojnića, Cetingrada, Ozlja i Ribnika kako bi se educirala publika. 
Stručno predavanje i edukacija posjetitelja ugostiteljskih objekata u široj okolici škole pod nazivom “Kava s Bachom”.

	Način vrednovanja
	Projekt vrednuju ministarstva RH (Ministarstvo znanosti i obrazovanja,  Ministarstvo kulture i medija).
Zajednička analiza i vrednovanje pojedinih manifestacija.
Vrednovanje roditelja i publike tijekom javnih nastupa i predavanja te popraćenost medija.





KONCERT IZVRSNIH S KARLOVAČKIM KOMORNIM ORKESTROM 
GLAZBENE ŠKOLE KARLOVAC

	Tema / Opis / Vremenik 
	Glazbenim programom predstavljaju se profesori, daroviti učenici Glazbene škole Karlovac, bivši učenici i studenti muzičkih akademija koji imaju priliku svirati u pratnji Karlovačkog komornog orkestra GŠK. To je vrijedna prezentacija rada škole s ciljem stvaranja nove kvalitete glazbenog života grada Karlovca. 
Zadnji dan prijave: 30. studeni 2020. 
Audicija:  subota,13. ožujka 2021. 
Koncert: nedjelja, 23. svibnja 2021.

	Ishodi 
	Promovirat će se rad nastavnika i njihovih izvrsnih učenika te će se o tome  upoznati karlovačka glazbena publika.
Razvijat će se suradnički odnosi unutar škole. 
Usvojit će se osnovna pravila ponašanja neophodna za praćenje i  sudjelovanje u koncertnim aktivnostima i glazbenim ostvarenjima. 
Izvođači će poraditi na razini sigurnosti i samouvjerenosti prilikom izvođenja javnog nastupa. 
Nastavnici će imati priliku i mogućnost cjeloživotnog učenja.  
Proširit će se iskustvo slušanja i doživljavanja glazbe te će se usmjeriti  učenike prema aktivnoj koncertnoj publici.
Grad Karlovac postat će središte izvrsnosti u glazbenoj umjetnosti.

	Nositelj

	Članovi Karlovačkog komornog orkestra Glazbene škole Karlovac
Nastavnici mentori darovitih učenika

	Način realizacije

	Priprema i izvođenje koncerta, produkcija glazbenog događaja na visokoj organizacijskoj razini. 

	Način vrednovanja
	Zajednička analiza i vrednovanje izvedbe te samovrednovanje nastavnika. 
Vrednovanje publike tijekom javnog nastupa te popraćenost medija.





28. PROLJETNI KONCERT – POPULARNA GLAZBA
	Tema / Opis / Vremenik 
	Atraktivne obrade poznatih pop i rock kompozicija obrađenih za velike ansamble koje čine učenici i nastavnici Glazbene škole Karlovac. Na taj način promovira se umjetničko stvaralaštvo učeničkih ansambala i nagrađenih učenika na regionalnim i državnim natjecanjima u tekućoj školskoj godini. 
Posebnost ovogodišnjeg koncerta je i produkcija vizualnog dijela koja će uključivati suradnju s eminentnim hrvatskim umjetnicima iz srodnih umjetničkih područja.
Sudjeluju: 
Puhački orkestar Glazbene škole Karlovac (voditelj Tihomir Bokun, prof. mentor) 
Orkestar gitara (voditeljica Darinka Drenjančević, nast.) 
Gudački orkestar (voditeljica Nikolina Bregar, mag. mus.)
Mali gudački orkestar (voditeljica Nikolina Bregar, mag. mus.)
Mali zbor (voditelj Duško Gvozdić, prof.) 
Zbor Glazbene škole Karlovac (voditelj Gaj Matić Marović, mag. mus.)
Mala glazbena škola (voditeljica Manuela Budiščak, mag. mus.)
Harmonikaški orkestar Glazbene škole Karlovac (voditelj Tomislav Krvarić, prof. savjetnik)
Orkestar Područnog odjela Ozalj (voditeljica Manuela Budiščak, mag. mus.)
Revijalni orkestar GŠK ( voditelj Tomislav Novak, prof.)
Datum izvedbe: 12. svibnja 2021 . 
Neki dijelovi ovoga koncert izvodit će se i na drugim manifestacijama u organizaciji grada Karlovca u svrhu kulturnog predstavljanja Grada i Županije (Dan Europe, Dan Karlovačke županije, otvaranje izložbi i slične kulturne aktivnosti)

	Ishodi 
	Roditeljima i široj publici predstavit će se cjelogodišnji rad učenika i nastavnika škole, stvaralaštvo orkestara i zborova te će se tako promovirati rad školu. 
Sudionici, voditelji i publika upoznaju se s mogućnostima koje pruža digitalna tehnologija u interpretaciji glazbe. 
Publici će se približiti izvođenje glazbe na klasičnim instrumentima kroz moderne popularne skladbe.  
Potaknut će se kreativnost i motivirati učenike na daljnje umjetničko napredovanje i izvan okvira redovne nastave.
Detektirat će se posebno nadareni učenici. 
Vježbat će se koncentracija, pamćenje i ustrajnost potrebni za estetski vrijednu izvedbu glazbenog djela. 
Osnaživat će se konstruktivna kritika prema vlastitom radu, analiza, komparacija i vrednovanje svojih i tuđih glazbenih izvedbi. 
Učenici će postati važan dio koncertnog života Karlovca grada te će promicati ideju otvorenosti škole prema lokalnoj zajednici.  
Učenici će upoznati širu zajednicu s filmskom, glazbenom i srodnim umjetničkim granama (vizualna umjetnost i multimedija).  
Učenici će se dodatno motivirati za skupnu nastavu i zajedničko muziciranje nastupima na javnom koncertu te će se proširiti (kroz izvođenje odabranih djela) glazbeni izvođački repertoar. 

	Nositelj
	Snježana Mrljak, izvršna producentica
Svi zaposlenici Glazbene škole Karlovac

	Način realizacije

	Organizacija koncerta u Domu OSRH “Zrinski” (program, organizacija nastupa, uređenje pozornice, promidžba, prodaja karata)

	Način vrednovanja
	Zajednička analiza i vrednovanje izvedbe te samovrednovanje učenika.
Vrednovanje roditelja i publike tijekom javnog nastupa te popraćenost medija.




HarmoniKA FESTIVAL 

	Tema / Opis / Vremenik


	Obilježavanje Svjetskog dana harmonike velikih nacionalnim okupljanjem mladih harmonikaša, učenika glazbenih škola i njihovih nastavnika. 
Koncert Harmonikaškog orkestra Glazbene škole Karlovac i suradnja s harmonikaškim orkestrima Umjetničke škole Matka Brajše Rašana iz Labina, Glazbene škole Zlatko Grgošević iz Sesveta, Glazbene škole u Varaždinu, Glazbene škole pri osnovnoj školi Dragutina Tadijanovića iz Vukovara, Glazbene škole Pula, Glazbene škole Vinkovci i Glazbenog učilišta Elly Bašić iz Zagreba te ostalih zainteresiranih glazbenih škola. Jedinstveni susretu mladih glazbenika tijekom kojeg se očekuje više od 150 sudionika iz cijele Hrvatske (Sesvete, Jastrebarsko, Varaždin, Labin, Zagreb,  Virovitica,Vukovar, Pula i dr.). Ova festivalska aktivnost od velikog je kulturnog, edukativnog i društvenog značaja za grad Karlovac kao Grad susreta, obogaćivanje turističke ponude, razvoj sadržaja koji omogućavaju povećanje ugostiteljskog i drugog turističkog prometa u razdoblju predsezone, jačanje snage branda karlovačkog turizma, stvaranje prepoznatljivog imidža karlovačkog turizma i najvažnije - oživljavanje karlovačke Zvijezde.
Vrlo je važna odgojna uloga u populariziranju glazbe i educiranju glazbene publike. 
HarmoniKA festival održat će se u srijedu, 5. svibnja 2021.

	Ishodi
	Učenici će naučiti iskazivati poštovanje kulturnoj  i umjetničkog glazbenoj baštini i što će potaknuti njihovu znatiželju za produbljivanjem dosadašnjeg obrazovanja. 
Učenici i nastavnici bit će dio velikog nacionalnog projekta i međužupanijske odgojno-obrazovne i kulturne suradnje. 

	Nositelj
	Tomislav Krvarić, prof. savjetnik, voditelj HarmoniKA festivala 
Snježana Mrljak, prof., glavna producentica

	Način realizacije
	Priprema i izvođenje koncerta, produkcija glazbenog događaja na visokoj organizacijskoj razini.

	Način vrednovanja
	Projekt sufinancira i podržava Ministarstvo turizma RH
Zajednička analiza i vrednovanje pojedinih manifestacija.
Vrednovanje roditelja i publike tijekom javnih nastupa i popraćenost u medijima. 



GLAZBENI KARLOVAC 

	Tema / Opis / Vremenik


	Glazbena škola Karlovac najstarija je glazbena obrazovna ustanova u Republici Hrvatskoj. Bogata povijest Škole je opisana 1994. godine u Monografiji Škole „Glazbom kroz povijest Karlovca” koja je izdana uz proslavu 190 godina Škole. Međutim, brojni programi, plakati, audio i video zapisi nisu arhivirani ni objavljeni. Projektom „Glazbeni Karlovac“, Glazbena škola Karlovac želi sačuvati upravo taj značajni dio svoje bogate arhive koji su bogat izvor podataka ne samo za povijest Škole, nego i cjelokupnog koncertnog života grada Karlovca i Karlovačke županije. Digitalizirali bi se za početak koncertni programi i plakati koji su arhivirani po godinama a obuhvaćaju period od 40 godina (1979. – 2019.), te dio audiovizualne građe. Programi i plakati u arhivu Glazbene škole Karlovac su izvor brojnih podataka, govore o povijesti glazbenog života grada Karlovca, opisuju i glazbena događanja u doba Domovinskog rata. Koncertni programi su ujedno jedini dokaz o stvaranju i širenju glazbene umjetnosti u sredini koja je u tom periodu doživjela velike migracije ljudi pa je samim tim bilo dovedeno u pitanje očuvanje kulturnog identiteta lokalnog stanovništva.

	Ishodi
	Očuvat će se značajan dio hrvatske kulturne baštine. 
Učenici i nastavnici upoznat će se s bogatom poviješću Glazbene škole Karlovac 

	Nositelj
	Snježana Mrljak, voditeljica projekta 
Tereza Špralja, stručna suradnica na projektu 
Jelena Božičević, stručna suradnica na projektu
Marko Pekić, RADAR d.o.o., stručni suradnik na projektu

	Način realizacije
	Realizacija projekta detaljno je razrađena prema fazama kroz dvije godine: 
1. Priprema građe za snimanje i A/D konverziju
2. Priprema metapodataka
3. Digitalizacija
4. Snimanje papirnate građe
5. A/D konverzija audiovizualne građe
6. Kontrola kvalitete digitalizirane građe
7. Obrada i organizacija digitalizirane građe; povezivanje s metapodacima
8. Izrada portala i povezivanje digitalizirane građe s namjenskim javnim portalom
9. Izrada i postavljanje multimedijskog sustava za pregledavanje digitalizirane građe
10. Predstavljanje rezultata projekta

	Način vrednovanja
	Prijedlog projekta digitalizacije građe dostavljen je na natječaj Ministarstva kulture i medija za financiranje javnih potreba u kulturi.
Ocjenjivanje uspješnosti projekta po njegovom završetku mjerit će se i ocjenjivati prema ostvarenim rezultatima, gdje će, i kroz namjenski internetski portal i kroz pristup digitaliziranoj građi fizički u Glazbenoj školi Karlovac moći utvrditi jesu li svi navedeni i očekivani korisnici prepoznali ovu građu kao korisnu, originalnu i zanimljivu za svoje potrebe i u kojoj mjeri.



22. LJETNA ŠKOLA GITARE
	Tema / Opis / Vremenik


	Međunarodna ljetna škola gitare Glazbene škole Karlovac održava se već dvadesetdrugu godinu i namijenjena je mladim gitaristima osnovnih i srednjih glazbenih škola koji žele dobiti novo, zanimljivo iskustvo sviranja klasične i popularne glazbe. U doba korone, polaznici su samo iz Republike Hrvatske pa je naziv promijenjen u Ljetnu školu gitare. Posebna pažnja posvećena je skupnom muziciranju i svi sudionici sudjeluju u komornim sastavima i zajedničkom orkestru. Učenicima Glazbene škole Karlovac pruža se mogućnost sudjelovanja na okupljanju gitarista iz Hrvatske i iz inozemstva ukoliko to bude moguće. 
Usavršavanje izvođačkog umijeća na gitari ostvaruju svi sudionici, i predavači i polaznici. 
Cilj je koncertima u Gradu Karlovcu i Karlovačkoj županiji (za građane i posjetitelje Karlovca), promovirati gitaru i podići razinu kulturne i umjetničke ponude grada.
Ljetna škola gitare uklapa se u proslavu Dana grada Karlovca, a svojim sadržajem na svečanom otvorenju na poseban način pridonosi njenoj popularizaciji i turističkoj atraktivnosti.
Ljetna škola gitare svake godine ima sve više polaznika iz cijele Hrvatske i svijeta. Također sve više renomiranih gitarističkih pedagoga prepoznaje karlovačku ljetnu školu i sudjeluje u glazbenom i stručnom programu. 
 Ljetna škola gitare održava se 25. lipnja – 4. srpnja 2021. 

	Ishodi 
	Sudionici će glazbenim aktivnostima vježbati koncentraciju, pamćenje i ustrajnost potrebnu za nastanak umjetničkog djela. 
Polaznici će istražiti različite pravce suvremene glazbe te ih primijeniti i povezati s osobnim kreativnim izričajem.
Polaznici će izraziti svoje ideje, osjećaje i misli ritamskim ili melodijskim improvizacijama, istražit će načine komuniciranja i suradnje glazbenom umjetnošću i usporediti ih s drugim umjetničkim područjima. 
Polaznici i glazbeni voditelji će jačati pripadnost hrvatskoj kulturi i razviti toleranciju prema drugim kulturama i tradicijama, izraziti dojmove i podijeliti umjetnički doživljaj s drugima te usavršiti sposobnost afirmativnoga izražavanja.  
Učenici će stjecati vještinu izvođenja glazbenih djela i razvijati kreativne, umjetničke interpretacije, osposobit će se za javne nastupe u novim sredinama, izgrađivati samopouzdanja i savladavati treme.

	Nositelj
	Umjetnički direktor, voditelj i pedagog 22. Ljetne škole gitare:
Dr. Miroslav Lončar (SAD)
Pedagozi 22. Ljetne škole gitare
Dr. Nataša Klasinc-Lončar (SAD)
Žarko Ignjatović, prof. (Slovenija)
Suradnici u produkciji 22. Ljetne škole gitare
Tena Bunčić
Darinka Drenjančević
Dr. Armin Abdihodić (SAD/BIH)
Suradnici u organizaciji 22. Ljetne škole gitare
Snježana Mrljak, Jelena Božičević

	Način realizacije

	Na ljetnoj školi gitare koristit će se sljedeće metode za ostvarivanje ciljeva: 
1. Individualni rad s polaznicima (učenici gitare osnovne i srednje Glazbene škole Karlovac i učenici drugih glazbenih škola iz Hrvatske, studenti) 
2. Skupno muziciranje (rad s komornim sastavima i orkestrom gitare)
3. Izlet i upoznavanje Karlovačke županije
4. Metoda primjera profesionalne izvedbe programa (koncerti profesora i drugih gitarističkih umjetnika)   
5. Završno pokazivanje naučenog gradiva

	Detaljan vremenik
	Petak, 25. 6. 2021.      
10 sati, Dvorana Glazbene škole Karlovac: okupljanje i upoznavanje polaznika i voditelja 22. Ljetne škole gitare
10:15 – 12 sati; 15:30 – 17:30 sati:  individualni i grupni rad s polaznicima u Glazbenoj školi Karlovac         
Subota, 26. 6. 2021.          
9 - 12 sati; 15:30 – 17:30 sati - individualni i grupni rad s polaznicima u Glazbenoj školi Karlovac  
Nedjelja, 27. 6. 2021.        
9 - 12 sati; 15:30 – 17:30 sati - individualni i grupni rad s polaznicima u Glazbenoj školi Karlovac 
19:30 sati – Koncert Lončar - Klasinc                                          
Ponedjeljak, 28. 6. 2021.        
9 - 12 sati; 15:30 – 17:30 sati - individualni i grupni rad s polaznicima u Glazbenoj školi Karlovac 
19:30 sati – Koncert Žarka Ignjatovića
Utorak, 29. 6. 2021.        
9 - 12 sati; 15:30 – 17:30 sati - individualni i grupni rad s polaznicima u Glazbenoj školi Karlovac 
19:30 sati – Koncert Trio Evocacion i Katarina Kutnar
Srijeda, 30. 6. 2021.
9 - 12 sati; 15.30 - 17.30 sati - individualni i grupni rad s polaznicima u Glazbenoj  školi Karlovac 
21 sat, Caffe bar Cohiba, šetalište dr. F. Tuđmana
Koncert improvizacije (nastup voditelja i polaznika Ljetne škole gitare te profesora i učenika Glazbene škole Karlovac)
Četvrtak, 1. 7. 2021.
9 - 12 sati; 15:30 – 17:30 sati - individualni i grupni rad s polaznicima u Glazbenoj školi Karlovac
18 sati, Glazbeni paviljon, Karlovac
Koncert polaznika i voditelja 22. Ljetne škole gitare
Petak, 2. 7. 2021.
8:30 sati Polazak voditelja i polaznika 22.  Ljetne škole gitare u Vivodinu, izlet i vrijeme za rad 
Subota, 3. 7. 2021.
Rad u Vivodini i Lović Prekrižju	
Nedjelja, 4. 7. 2021.
19:00 sati Završni koncert Orkestra gitara polaznika i voditelja 22. Ljetne škole gitare u slatkovodnom akvariju Aquatika

	Način vrednovanja
	Zajednička analiza i vrednovanje izvedbe te samovrednovanje učenika.
Broj polaznika 22. Ljetne škole gitare.
Posjećenost publike na javim muziciranjima i popraćenost u medijima. 




9. KARLOVAC PIANO FESTIVAL 

	Tema / Opis / Vremenik


	9. Karlovac Piano Festival održat će se od 19. do 24. lipnja 2021.
U svom programu sadržava: Karlovac Piano Summer School  i Piano maraton u parku. 
Karlovac Piano Summer School  edukativni je dio programa koji za glavni cilj ima usavršavanje mladih klavirskih umjetnika. Pedagozi i voditelji radionica su poznati i cijenjeni pijanisti kojima je u fokusu široki spektar pijanističkog programa i glazba hrvatskih klasičnih i suvremenih kompozitora. Uz Master class individualne satove, sudionicima su ponuđeni seminari i radionice. Seminar se održava i za pasivne promatrače.
Karlovac Piano Summer School okuplja ponajbolje mlade pijaniste koji su svoje umjetničke kvalitete dokazali kroz mnogobrojna natjecanja.  Neki od njih su još u sustavu školovanja u glazbenim školama pa su karlovačke festivalske aktivnosti sjajna prilika za stjecanje novih znanja o tehnici sviranja klavira kao i o hrvatskoj kulturnoj baštini. 
Predviđa se dolazak oko 40 mladih umjetnika iz Varaždina, Splita, Osijeka, Zagreba, Labina, Sesveta i Karlovca. Zbog mjera HZJZ i okolnosti uzrokovanih koronavirusom nije predviđen dolazak polaznika iz inozemstva. Ako epidemiološke mjere budu promijenjene broj sudionika će se povećati i proširiti na polaznike iz inozemstva.

Piano maraton u parku drugi je dio projekta koji nastavlja ranije započetu praksu izvođenja na otvorenom što se i u novonastalim okolnostima uzrokovanim koronavirusom pokazalo najprimjerenije. Karlovačkoj publici tako se pruža mogućnost 8-satnog neprekidnog uživanja u klasičnoj glazbi u ambijentu parka kao idealnog mjesta za koncerte na otvorenom gdje će za tu priliku biti smješten koncertni klavir. Glazbeni paviljon će biti prigodno osvijetljen i ozvučen, a putem livestream poveznice taj događaj bit će dostupan zainteresiranoj publici i širom svijeta.
Piano maraton u parku počet će 23. lipnja u 14:00 sati kada će se na pozornici redom predstaviti sudionici Karlovac Piano Summer Schoola. Predviđa se da će nastupiti oko 40 najperspektivnijih mladih pijanista od kojih izdvajamo Miu Pečnik i Zvjezdana Vojvodića. Program će biti raznolik, a izvodit će se i mnoga djela hrvatskih autora klasične i suvremene glazbe. Glavni događaj večeri bit će recital poznate hrvatske pijanistice Martine Filjak. 
U četvrtak, 24. lipnja u 21:00 sat predviđen je nastup pijanista, aranžera i skladatelja Zvjezdana Ružića koji će svojim groovy projektom „Pianotron“ svečano zatvoriti 9. Karlovac Piano Festival. 

Glazbena škola Karlovac ima prostorne kapacitete za održavanje Master class nastave, seminara i radionica u velikim prostorijama i u dvije koncertne dvorane, a sve koncertne aktivnosti su predviđene na otvorenom.

	Ishodi 
	Ostvarit će se međunarodna suradnja na visokoj stručnoj razini. 
Učenici i nastavnici imat će priliku sudjelovati na međunarodnom festivalu.
Potaknut će se raznovrsnost i kvaliteta kulturne ponude Županije te veliki značaj Karlovca na kulturnoj i edukativnoj karti Europe. 
Glazbenim aktivnostima vježbati koncentraciju, pamćenje.
Učenicima se pruža mogućnost da nastupe na istoj pozornici s ponajboljim svjetskim pijanistima i studentima klavira. 
Učenici i nastavnici upoznat će se s metodologijom rada najboljih svjetskih klavirskih pedagoga što će moći primijeniti u vlastitom glazbenom izričaju. Jačati pripadnost hrvatskoj kulturi i razviti toleranciju prema drugim kulturama i tradicijama.
Izraziti dojmove i podijeliti umjetnički doživljaj s drugima te usavršiti sposobnost afirmativnoga izražavanja.  
Učenici će stjecati vještinu izvođenja glazbenih djela i razvijati kreativne, umjetničke interpretacije, osposobit će se za javne nastupe u novim sredinama, izgrađivati samopouzdanja i savladavati treme.
Uspješno će se provoditi smjernice Kulturne strategije Grada Karlovca.
Koncertima u parku provodit će se revitalizacija karlovačke Zvijezde. 
Širenje hrvatske kulture svijetom kroz zadane kompozicije hrvatskih kompozitora (Dora Pejačević, Boris Papandopulo, Zdravko Lončarić).
Podizanje razine znanja i kompetencija nastavnika Glazbene škole Karlovac potrebnih za koncertno djelovanje kao jedinih čimbenika tog dijela kulture u gradu Karlovcu i Karlovačkoj županiji.
Podizanje razine znanja i kompetencija nastavnika ostalih glazbenih škola u RH prijavljenih na seminare za pasivne sudionike.
Podizanje razine kulturne i umjetničke ponude grada Karlovca koncertima na kojima nastupaju međunarodno renomirani glazbeni umjetnici.
Podizanje kulturne turističke ponude grada Karlovca koji je tijekom Piano festivala domaćin sudionicima, njihovim roditeljima i prijateljima iz cijelog svijeta.

	Nositelj
	Glazbena škola Karlovac
Snježana Mrljak, glavna producentica  
Silvije Vidović, začetnik i umjetnički voditelj  
Marijana Pajić, prof. mentor
Monika Trgovčević Klišanin, mag. mus. 
Petra Lelas Garača, mag. mus. 
Grad Karlovac, Ministarstvo kulture i medija Republike Hrvatske 

	Detaljni vremenik / Način realizacije 

	Subota, 19 lipnja 2021. početak rada Karlovac Piano Festivala 
18 sati - službeno otvorenje 9. Karlovac Piano Festivala (Glazbena škola Karlovac) okupljanje i upoznavanje aktivnih i pasivnih polaznika i voditelja programa u Glazbenoj školi Karlovac koji dolaze iz Varaždina, Zagreba, Sesveta, Labina, Splita, Osijeka i Karlovca. 
Nedjelja, 20. lipnja 2021. Karlovac Piano Summer School  
8 - 21 sat, Glazbena škola Karlovac
Individualni satovi klavira, seminari i radionice aktivnih polaznika Festivala otvoreni za javnost
Ponedjeljak, 21. lipnja 2021.  
8 - 21 sat, Glazbena škola Karlovac
Individualni satovi klavira, seminari i radionice aktivnih polaznika Festivala otvoreni za javnost
Utorak, 22. lipnja 2021.  
8 - 21 sat, Glazbena škola Karlovac
Individualni satovi klavira, seminari i radionice aktivnih polaznika Festivala otvoreni za javnost
Srijeda, 23. lipnja 2021. 
14 - 22 sata Piano maraton u parku
Šetalište dr. Franje Tuđmana, Glazbeni paviljon 
14 - 19:30 - nastup mladih umjetnika polaznika Karlovac Piano Summer School iz Varaždina, Zagreba, Sesveta, Labina, Splita, Osijeka i Karlovca 
20:30 Koncert pijanistice Martine Filjak
Četvrtak, 24. lipnja 2021.   
10 - 12 sati Majstorski seminar Martine Filjak 
16 - 18 sati Majstorski seminar Zvjezdana Ružića 
Piano maraton u parku
21,00 - Pianotron - koncert Zvjezdana Ružića i zatvaranje Karlovac Piano Festivala 
Šetalište dr. Franje Tuđmana, Glazbeni paviljon 

	Način vrednovanja
	Organizatori i profesori su renomirani umjetnici pa se tako i podiže kvaliteta kulturne ponude Karlovačke županije na vrlo visoku razinu. Program se odvija u kontinuitetu već osmu godinu zaredom, a organizatori i polaznici pokazuju izniman interes da se tako nastavi i idućih godina. Sudionici su glazbenici iz Hrvatske i iz inozemstva čime značaj ovog programa nadilazi granice Hrvatske.
Zajednička analiza i vrednovanje izvedbe te samovrednovanje polaznika.
Broj aktivni i pasivnih sudionika Karlovac Piano festivala. 
Posjećenost publike na javim muziciranjima i popraćenost u medijima. 


                





PODRUČJE RAZVOJA UČENIKA
ERASMUS PROJEKT GLOBAL SOUNDS
	Tema / Opis


	Erasmus+ program je EU-a kojim se podupiru obrazovanje, osposobljavanje, mladi i sport u Europi pa tako omogućava studiranje, osposobljavanje i stjecanje iskustva u inozemstvu za više od 4 milijuna Europljana. 
Cilj je programa doprinijeti strategiji Europa 2020. za rast, radna mjesta, socijalnu jednakost i uključenost, kao i ciljevima ET2020., strateškog okvira EU-a za obrazovanje i osposobljavanje.
Programom se nastoji promicati i održivi razvoj partnera programa u području visokog obrazovanja te doprinijeti postizanju ciljeva strategije EU-a za mlade.
Specifična pitanja kojima se program bavi obuhvaćaju: smanjenje nezaposlenosti, posebno među mladima, promicanje učenja odraslih, posebno u svrhu stjecanja novih vještina i vještina koje se traže na tržištu rada, poticanje mladih na sudjelovanje u europskoj demokraciji, potporu inovacijama, suradnji i reformama, smanjenje ranog napuštanja školovanja, promicanje suradnje i mobilnosti s partnerskim zemljama EU-a.
Projektne aktivnosti usmjerene su jačanju znanja i vještina te poticanju zapošljivosti europskih građana, kao i unaprjeđivanju obrazovanja.

Projekt GLOBAL SOUNDS je međunarodni školski projekt usmjeren razvoju osobnog identiteta mladih kroz glazbu i kulturu. Nositelj projekta je škola iz Njemačke a u projektne aktivnosti uz Glazbenu školu Karlovac uključuje i partnere iz Makedonije i Turske. 
Uključivanjem GŠK u ovaj projekt učenici u pratnji nastavnika bit će dio tri grupne razmjene učenika na tri dogovorene lokacije.  


	Nositelj
	Njemačka 

	Način realizacije
	Koordinatorica projekta: Jelena Božičević
Članovi projektnog tima: Snježana Mrljak, Rajka Lovrić Macut
Nastavnici Robert Pajić i Tomislav Novak i ostali nastavnici prema potrebi

	Vremenik
	Početak provedbe 1. prosinca 2020. 
Trajanje 24 mjeseca

	Način vrednovanja
	Rezultati programa Erasmus+ dostupni su u izvješćima i statističkim zbirkama te u okviru platforme projekata programa Erasmus+, koja obuhvaća financijske okvire programa te odabrane primjere dobre prakse i priče o uspjehu.






E-TWINNING PROJEKT KULTUROLOŠKO PUTOVANJE

	Tema / Opis


	e- Twinning je projekt zajednica škola u Europi koji je razvio platformu za odgojno – obrazovne djelatnike (učitelje, ravnatelje, knjižničare, itd), koji rade u školama i dječjim vrtićima europskih država sudionica eTwinninga. Putem ove platforme članovi mogu komunicirati, surađivati, razvijati projekte, razmjenjivati znanja i iskustva te postati dijelom najzanimljivije obrazovne zajednice u Europi. eTwinning se uspješno integrirao u Erasmus+, program Europske unije u području obrazovanja, osposobljavanja, mladih i sporta, projekti osnažuju znanja i vještine te su posebno usmjereni povezivanju obrazovanja i osposobljavanja mladih s poslovnim sektorom. 
Projekt Putovanje kultura je međunarodni projekt turske škole usmjeren razvoju osobnog identiteta mladih kroz glazbu i kulturu. 


	Ishodi
	Nastavnici i učenici će upoznati kulturno bogatstvo zemalja drugih sudionika ovog eTwinning projekta, kulturološke sličnosti i razlike te osvijestiti svoj kulturni identitet.
Nastavnici i učenici će pomoću internetskih alata predstaviti svoju školu, grad i zemlju.
Nastavnici i učenici će svoje komunikacijske vještine koristiti za promicanje interkulturalnog razumijevanja i suradnje.

	Nositelj
	Vesna Živčić, koordinatorica 

	Način realizacije
	Predstavljanje projekta drugim učenicima škole, nastavnicima, na web i Facebook stranici škole
Aktivni uključivanje učenika 1. i 2. razreda glazbene gimnazije 


	Vremenik
	Tijekom školske godine 2020./2021.

	Način vrednovanja
	Zajednička analiza i vrednovanje 



IZBORNA NASTAVA 
	Tema / Opis / Vremenik


	Izborna nastava za učenike osnovne škole:
Teorija glazbe: 1 sat tjedno, učenici 6. razreda, nastavnica Tereza Špralja
Klavir: 1 sat individualno tjedno, učenici 6. razreda, nastavnici klavira 
Izborna nastava za učenike srednje škole:
Kemija: 2 sata tjedno, učenici glazbenog usmjerenja 1. i 2. razreda, nastavnica Maja Jurčević 
Biologija: 2 sata tjedno, učenici glazbenog usmjerenja 1. i 2. razreda, nastavnica Marina Špine Juraić
Fizika: 2 sata tjedno, učenici glazbenog usmjerenja 1. i 2. razreda, nastavnica Valentina Đurin
Cjelokupna izborna nastava provodi se tijekom šk. god. 2020./2021. 


	Ishodi 
	Učenici osnovne škole steći će potrebna znanja i vještine za upis srednje glazbene škole. 
Učenici srednje škole će usvojiti nova znanja iz gradiva kemije, biologije i fizike te se pripremiti za polaganje Državne mature i daljnje školovanje.

	Nositelj

	Nastavnici izbornih nastavnih predmeta   

	Način realizacije
	Skupna i/ ili individualna nastava s učenicima koji odaberu pohađanje izborne nastave. 

	Način vrednovanja
	Zajednička analiza i evaluacija (nastavnika i učenika) i samoevaluacija učenika.




FAKULTATIVNA NASTAVA 
	Tema / Opis / Vremenik


	Fakultativni predmeti su predmeti koje učenici srednje škole biraju ukoliko žele, a nastava se održava izvan rasporeda jedanput tjedno nakon redovne nastave.
Ponuđeni fakultativni predmeti su: 
Talijanski jezik: 2 sat tjedno skupne nastave, nastavnica Anita Milunić  
Osnove glazbene produkcije: 1 sat tjedno skupne nastave, nastavnik Sandro Rebić 
Solo pjevanje: 1 sat tjedno individualne nastave, nastavnici Radmila Bocek i Ante Petković 
Klavir: 1 sat tjedno individualne nastave, nastavnici klavira  
Orgulje: 1 sat tjedno individualne nastave, nastavnice Anita Kaić Poslek i Katarina Penzar 
Klarinet: 1 sat tjedno individualne nastave, nastavnik Tihomir Bokun  


	Ishodi 
	Usvajanje novih znanja i vještina, stjecanje novih kompetencija kojima se postiže širina umjetničkog obrazovanja 

	Nositelj

	 Nastavnici fakultativnih predmeta 

	Način realizacije
	Skupna i/ ili individualna nastava s učenicima koji odaberu pohađanje izborne nastave.

	Način vrednovanja
	Zajednička analiza i evaluacija (nastavnika i učenika) i samoevaluacija učenika.






DODATNA  NASTAVA MATEMATIKE
	Tema / Opis / Vremenik


	Pripremati učenike za uspješno polaganje Državne mature i natjecanja.
Dodatna nastava za učenike 1. i 2. razreda srednje glazbene škole provodi se 1 sat tjedno tijekom šk. god. 2020./2021.

	Ishodi 
	Učenici će produbiti znanja u gradivu matematike, dodatno uvježbati sadržaje nastave matematike te se pripremiti za polaganje Državne mature i daljnje školovanje.


	Nositelj

	Vladimir Valić, nastavnik matematike i informatike 

	Način realizacije
	Skupna nastava s učenicima 1. i 2. razreda srednje škole glazbenog usmjerenja. 

	Način vrednovanja
	Zajednička analiza i evaluacija (nastavnika i učenika) i samoevaluacija učenika.




DOPUNSKA  NASTAVA MATEMATIKE
	Tema / Opis / Vremenik


	Pripremati učenike za uspješnije polaganje Državne mature Arazine.
Dopunska  nastava za učenike 1. i 2. razreda srednje glazbene škole provodi se 1 sat tjedno tijekom šk. god. 2020./2021.

	Ishodi 
	Učenici će ponoviti i uvježbati gradivo redovne nastave matematike
Učenici će biti ostvariti bolje rezultate ma Državnoj maturi (A razine) 
Učenici će usvojiti sadržaje potrebne za daljnje školovanje na visokoškolskoj ustanovi


	Nositelj

	Vladimir Valić, nastavnik matematike i informatike 

	Način realizacije
	Skupna nastava s učenicima 1. i 2. razreda srednje škole glazbenog usmjerenja. 

	Način vrednovanja
	Zajednička analiza i evaluacija (nastavnika i učenika) i samoevaluacija učenika.











ŠKOLSKI KONCERTI 
“KOD MENE DOMA/ U ŠKOLI”

	Tema / Opis / Vremenik



	Pojedinačno ili grupno muziciranje, prezentacija rada pojedinog odjela pred publikom. 
Javna prezentacija rada škole i javno vrednovanje rada nastavnika škole i procjena naučenog gradiva učenika.
Promocija instrumenata i poziv na upis u glazbenu školu.
Koncerti: 2 - 3 puta tjedno

	Ishodi
	Učenici će stjecati vještine izvođenja glazbenih djela i razvijanje kreativne, umjetničke interpretacije, osposobit će se za javne nastupe (ponašanje na pozornici), vježbanje koncentracije, memorije i ustrajnosti potrebne za izvedbu glazbenog djela.
Učenici će steći samopouzdanje i savladati tremu.
Učenici će razvijati motivaciju za postizanje boljih rezultata i vlastitog napredovanja sebe i svojih vršnjaka. 

	Nositelj
	Svi odjeli Škole prema rasporedu organizacije:
Mirna Bolf, voditeljica smjene  
Nikola Ćeran, voditelj školskih koncerata
Vedran Mikić, snimanje koncerata
Vesna Živčić, fotografiranje koncerata 
Lana Ćosić, izrada plakata 
Nastavnici individualne, komorne i skupne (zbor, orkestar) nastave i učenici

	Način realizacije
	Priprema i izvođenje koncerta, produkcija glazbenog događaja, digitalna priprema materijala za emitiranje na školskih platformama

	Način vrednovanja
	Zajednička analiza i vrednovanje izvedbe te samovrednovanje učenika




KONCERTI PODRUČNOG ODJELA OZALJ

	Tema / Opis / Vremenik


	Pojedinačno ili grupno muziciranje, prezentacija rada pojedinog odjela pred publikom. 
Javna prezentacija načina rada Glazbene škole Karlovac.
Javno vrednovanje rada nastavnika Područnog odjela Ozalj.
Sudjelovanje na proslavi Dana grada Ozlja i sličnim manifestacija važnim za lokalnu zajednicu.
Vrijeme održavanja: prosinac 2020. – lipanj 2021.

	Ishodi
	Učenici će stjecati vještine izvođenja glazbenih djela i razvijanje kreativne, umjetničke interpretacije, osposobiti se za javne nastupe (ponašanje na pozornici), vježbanje koncentracije, memorije i ustrajnosti potrebne za izvedbu glazbenog djela.
Učenici će steći samopouzdanje i savladati tremu.
Učenici će razvijati motivaciju za postizanje boljih rezultata i vlastitog napredovanja sebe i svojih vršnjaka.

	Nositelj
	Nastavnici individualne nastave, komorne nastave i orkestra (Marina Muić, mag. mus., Tomislav Novak, prof., Bojan Petković, prof., Melita Mataković-Rožić, mag. mus., Manuela Budišćak, mag. mus., Ema Ulemek, mag. mus.)

	Način realizacije
	Prigodni koncerti 
Božićni koncert
Koncert povodom Dana Grada Ozlja
Završni koncert
Koncert kao promocija Glazbene škole i poziva na upise

	Način vrednovanja
	Zajednička analiza i vrednovanje izvedbe te samovrednovanje učenika





SURADNJA GLAZBENIH ŠKOLA

	                                      Tema / Opis 


	Sudjelovanje naših učenika na zajedničkim koncertima s drugim glazbenim školama i/ili sudjelovanje učenika drugih škola na koncertima GŠK.
Organizirani uzajamni posjeti sa svrhom razmjene glazbenih dostignuća, ali i druženja te sklapanja novih prijateljstava. 

	Ishodi
	Učenici će usvojiti vještinu izvođenja glazbenih djela i razvijati kreativne, umjetničke interpretacije, osposobit će se za javne nastupe u novim sredinama, steći će samopouzdanje i savladati tremu.
Razvit će motivaciju za postizanje boljih rezultata, vlastitog napredovanja i svojih kolega te se međusobnu potaknuti na suradnju.
Druženje s  učenicima iz drugih glazbenih škola razmijenit će iskustva i s vršnjacima iz drugih sredina  učiti o raznolikosti hrvatske kulture. Promatrat će, uočavati, razlikovati te postupno proširivati opseg opažajnog perceptivnog iskustva.

	Nositelj

	Nastavnici individualne, komorne i skupne (zbor, orkestar) nastave i 
učenici:
● Gostovanje profesora Glazbene škole Karlovac na koncertu povodom Valentinova u Umjetničkoj školi Matko Brajša Rašan u Labinu
●  Međunarodni udaraljkaški tjedan IPEW 2020. u Bjelovaru
●  Gostovanje udaraljkaša u Glazbenoj školi Vatroslava Lisinskog u Bjelovaru
●  Gostovanje u Glazbenoj školi Vatroslava Lisinskog u Zagrebu 
●  Gostovanje u OŠ Slunj
●  Suradnja  sa srednjim glazbenim školama 
     Split, Sesvete, Varaždin, Osijek, Pula, Labin 

	Način realizacije

	Priprema s ranije uvježbanim skladbama i sudjelovanje na programima u gore predloženim glazbenim školama 

	Vremenik
	listopad 2020. – lipanj 2021.

	Način vrednovanja
	Zajednička analiza i vrednovanje izvedbe te samovrednovanje učenika






BOŽIĆNA TURNEJA GITARISTA

	Tema / Opis


	Ovaj glazbeno-edukativni projekt nastao je s ciljem širenja dobrote glazbom u adventskom razdoblju.
Razvijanje muzičkih i tehničkih vrijednosti kod učenika u dijelu skupnog muziciranja. 
Posjeti dječjim vrtićima, školama, dječjem domu i drugim ustanovama. 

	Ishodi
	Učenici će naučiti iskazivati poštovanje prema kulturnoj i umjetničkoj glazbenoj baštini i potaknuti njihovu znatiželju za produbljivanjem dosadašnjeg znanja.

	Nositelj
	Tena Bunčić, prof.

	Način realizacije
	Rad s učenicima kroz godinu, priprema za nastup.
Širenje znanja o prigodnim glazbenim djelima.

	Vremenik
	Tijekom prosinca 2020.

	Način vrednovanja
	Zajednička analiza i vrednovanje pojedinih manifestacija
Vrednovanje roditelja i publike tijekom javnih nastupa te popraćenost u medijima. 




HUMANITARNI KONCERTI JAK KAO JAKOV

	Tema / Opis
	Prikupljanje humanitarne pomoći za djecu oboljelu od malignih bolesti u suradnji s Udrugom Jak kao Jakov.

	Ishodi
	Potaknut će učenike i nastavnike da sudjeluju u životu šire društvene zajednice s humanitarnom svrhom.  
Razvit će poštovanje i empatiju prema različitima i razvijati bolje međuljudske odnose. 
Stjecanje novog iskustva u lokalnoj zajednici.

	Nositelj
	Marija Barać, prof. mentor

	Način realizacije
	Rad s učenicima kroz godinu
Organizacija i održavanje koncerta

	Vremenik
	prosinac 2020.  
ožujak 2021. 

	Način vrednovanja
	Zajednička analiza i vrednovanje izvedbe.
Broj posjetitelja na događajima otvorenima za javnost i popraćenost medija.









MALA BOŽIĆNA BAJKA

	Tema / Opis


	Koncert ansambala prigodnog glazbenog programa u predblagdanskom vremenu. 
Razvijanje muzičkih i tehničkih vrijednosti kod učenika u dijelu skupnog muziciranja.

	Ishodi
	Naučiti učenike iskazivati poštovanje prema kulturnoj i umjetničkoj glazbenoj baštini i potaknuti njihovu znatiželju za produbljivanjem dosadašnjeg znanja.

	Nositelj
	Voditelji ansambala:
Mali gudački orkestar
Gudački orkestar 
Harmonikaški orkestar
Orkestar gitara 
Kvartet gitara 
Revijalni orkestar

	Način realizacije
	Rad s učenicima kroz godinu, priprema za nastup.
Širenje znanja o glazbenim djelima.

	Vremenik
	Subota, 19. prosinca 2020., GK Zorin dom 

	Način vrednovanja
	Zajednička analiza i vrednovanje pojedinih manifestacija
Vrednovanje roditelja i publike tijekom javnih nastupa te popraćenost u medijima 




 
KONCERTI ORKESTRA GITARA GŠK
	Tema / Opis
	Prezentacija rada gitarističkog orkestra i Glazbene škole Karlovac.

	Ishodi 
	Učenici će usvojiti vještinu izvođenja glazbenih djela i razvijati kreativne, umjetničke interpretacije, osposobit će se za javne nastupe u novim sredinama, izgrađivati samopouzdanja i savladavati treme.
Razvit će motivaciju za postizanje boljih rezultata, vlastitog napredovanja i svojih kolega.
Potaknut će učenike da sudjeluju u životu šire društvene zajednice s humanitarnom svrhom. 
Razvit će poštovanje i empatiju prema starijoj generaciji i razvijati međugeneracijske odnose. 
Učenici će steći novo iskustvo u lokalnoj zajednici. 
Učenicima se pruža mogućnost da uvježbani program prezentiraju široj publici različitih generacija.

	Nositelji
	Učenici orkestra gitara i voditeljica Darinka Drenjančević, nast.

	Način realizacije

	Tradicionalna izvedba koncerata u Domu za starije i nemoćne osobe
 “Sv. Antun” i u crkvama za Božić 2020.  te u lipnju 2021. u Crkvi Sv. Tri kralja  

	Vremenik

	Dom za starije i nemoćne osobe “Sv. Antun” - prosinac 2019.
Crkva Presv. Trojstva -  prosinac 2020.
Dom za starije i nemoćne osobe “Sv. Antun” - lipanj 2021.

	Način vrednovanja
	Zajednička analiza i vrednovanje izvedbe te samovrednovanje učenika, te vrednovanje publike na javnim koncertima





VEČER SONATA I SONATINA
	Tema / Opis

	Razvijanje muzičkih i tehničkih vrijednosti kod učenika te usavršavanje profesora.

	Ishodi
	Naučiti učenike iskazivati poštovanje prema kulturnoj i umjetničkoj glazbenoj baštini i potaknuti njihovu znatiželju za produbljivanjem dosadašnjeg znanja.
Uključiti se u europske kulturne događaje.

	Nositelj
	Nastavnici i učenici Odjela za klavir i orgulje

	Način realizacije
	Rad s učenikom kroz godinu, priprema za nastup.
Širenje znanja o glazbenim djelima.

	Vremenik
	2. lipnja 2021. 

	Način vrednovanja
	Zajednička analiza i vrednovanje pojedinih manifestacija
Vrednovanje roditelja i publike tijekom javnih nastupa i predavanja te popraćenost u medijima 




PRIGODNI KONCERTI UČENIKA I NASTAVNIKA

	Tema / Opis


	Obilježiti važne događaje koncertima i sudjelovati u glazbenom životu grada Karlovca.
Razvijati maštu kroz različite načine predstavljanja glazbenih djela u javnosti.
Omogućiti roditeljima i zainteresiranim slušateljima prezentaciju rada Glazbene škole Karlovac te uspješan rad pojedinaca i sastava.

	Ishodi 
	Učenici će steći vještinu izvođenja glazbenih djela i razvijati kreativne, umjetničke interpretacije, osposobit će se za javne nastupe u novim sredinama, izgrađivati samopouzdanja i savladavati tremu.
Razvit će motivaciju za postizanje boljih rezultata, vlastitog napredovanja i svojih kolega te potaknuti suradnju.
Promatrat će, uočavati i razlikovati te postupno proširivati opseg opažajnog perceptivnog iskustva.

	Nositelj
	Učenici i nastavnici Glazbene škole Karlovac 

	Način realizacije

	Koncerti u Glazbenoj školi Karlovac i drugim navedenim lokacijama:
Prigodni koncerti 
Adventski koncerti 
Božićni i pokladni koncerti pojedinih odjela 
Javni satovi tijekom školske godine 
Dvorane GŠK i drugi koncertni prostori u Karlovcu 

	Vremenik

	Božićni koncerti/turneja (prosinac 2020.)
Pokladni koncert (veljača 2021.)
Uskršnji koncert (travanj 2021.)
Koncerti klase i javni satovi učenika ( listopad 2020. – lipanj 2021.)

	Način vrednovanja
	Zajednička analiza i vrednovanje izvedbe te samo vrednovanje učenika.





SUDJELOVANJE UČENIKA 
NA HRVATSKIM I MEĐUNARODNIM NATJECANJIMA

	Tema / Opis


	Odlazak na natjecanja 
u pojedine gradove i nastup na natjecanju prema predviđenom rasporedu. 
Koncerti učenika prije natjecanja.
Ostvarivanje visokog mjesta na pojedinom regionalnom natjecanju osigurava se odlazak na natjecanje na višoj razini.

	Ishodi 
	Učenicima će se potaknuti kreativnost i motivacija, posebno onima koji žele napredovati i proširiti okvire redovne nastave.
Nastavnici će prepoznati posebno nadarene učenike. 
Učenici će vježbati koncentraciju, memoriju i ustrajnost potrebne za estetski vrijednu izvedbu glazbenog djela. 
Ojačat će se konstruktivne kritike prema vlastitom radu, analize, komparacije i vrednovanja svojih i tuđih glazbenih izvedbi. 
Ostvarit će se suradnja s drugim školama. Učenici će se upoznati s učenicima iz drugih glazbenih škola. 
Motivirat će se učenike za aktivno sudjelovanje u hrvatskom kulturnom i umjetničkom životu te usmjeravanje prema svjetskim glazbenim kretanjima. 
Nastavnici će se stručno usavršavati kroz razmjenu pedagoških iskustava i spoznaja.

	Nositelj

	Učenici i nastavnici klavira, gitare, harmonike, saksofona, oboe, flaute, violončela, pjevanja i skupnog muziciranja.

	Način realizacije

	Beogradski festival harmonike, ožujak 2021. godine 
12. Dani harmonike, Ugljevik, travanj 2021. godine 
26. Susret harmonikaša, Pula, travanj 2021. godine 
Internacionalno natjecanje harmonikaša, Beltinci, svibanj 2021. godine
11. Hrvatsko natjecanje za harmoniku u Daruvaru, svibanj 2021. godine 
Međunarodno natjecanje pjevača Lav Mirski u Osijeku, travanj 2021. godine
Međunarodno natjecanje Daleki Akordi u Splitu, travanj 2021. godine. 
Natjecanje mladih glazbenika Sonus op. 6/ Križevci 
10. međunarodno Koroško klavirsko tekmovanje, Radlje ob Dravi, Slovenija
Bistrički zvukolik, međunarodno mješovito natjecanje glazbenika, Marija Bistrica 2021.
Natjecanje komornih sastava HDGPP-a, Opatija/ Zagreb 2020.
59. Hrvatsko natjecanje učenika i studenata glazbe i plesa HDGPP
Mladi Padovec, natjecanje učenika osnovnih glazbenih škola 2020.
Davorin Jenko 2020 International Music Competition, Beograd, Srbija 
Euritmia, međunarodno natjecanje instrumentalista, Udine, Italija
Međunarodno natjecanje Lions Grand Prix
9. Pula Guitar Fest
Poreč Fest 2021
Natjecanje iz povijesti glazbe u Bjelovaru
Smederevo Međunarodno online natjecanje
Varaždin Woodwind and Brass međunarodno natjecanje 


	Vremenik
	Listopad 2020. – lipanj 2021. 

	Način vrednovanja
	Zajednička analiza i vrednovanje izvedbe te samovrednovanje učenika.
Evaluacija procjenjivačkih sudova i osvojene nagrade na natjecanjima.




DANI OTVORENIH VRATA – PETKOM U GLAZBENU

	Tema / Opis


	Predstaviti učenicima 1. i 2. razreda karlovačkih osnovnih škola sve instrumente koji se poučavaju u glazbenoj školi i motivirati ih na upise u Glazbenu školu Karlovac.
Prikazati učenicima 6., 7. i 8. razreda te učenicima srednjih škola satove pjevanja kroz radionicu solo pjevanja.
Prezentacija instrumenata koji se poučavaju u 1. razredu pripremne škole. 

	Ishodi
	Nastavnici će vježbati organizacijske vještine i sposobnosti glazbenog izražavanja.
Učenici i nastavnici će osvijestiti pozitivan stav o glazbenoj umjetnosti i prednostima koje donosi umjetničko obrazovanje za razvoj svakog pojedinca i zajednice.

	Nositelj
	Mirna Bolf, prof., voditeljica smjene

	Način realizacije
	Promotivni koncerti za učenike 1. i 2. razreda osnovnih škola za upis učenika u 1. razred osnovne glazbene škole
Promotivni koncerti za učenike 5. i 6. razreda osnovnih škola za upis učenika u pripremne razrede srednje glazbene škole
Sudjelovanje učenika u prezentaciji i promociji rada Glazbene škole Karlovac.

	Vremenik
	Tijekom školske godine   

	Način vrednovanja
	Zajednička analiza i vrednovanje izvedbe, samovrednovanje učenika, vrednovanje nastavnika i učenika karlovačkih osnovnih škola, broj novoupisanih učenika u Glazbenu školu Karlovac u idućoj školskoj godini. 









PREDSTAVLJANJE MATURANATA GLAZBENE ŠKOLE KARLOVAC 
GENERACIJE 2020./2021.

	Tema / Opis

	Predstaviti roditeljima i široj publici glazbena ostvarenja i uspjeh maturanata generacije 2020./2021. Glazbene škole Karlovac. 

	Ishodi 
	Maturanti će sudjelovati u koncertnom životu Grada, zastupati ideju otvorenosti škole prema lokalnoj zajednici. 
Učenici će ojačati konstruktivne kritike prema vlastitom radu, analizi, komparaciji i vrednovanju svojih i tuđih glazbenih izvedbi.

	Nositelj
	Maturanti i mentori generacije 2020./2021. Glazbene škole Karlovac 
Razrednik Vedran Mikić, prof. mentor

	Način realizacije

	Zajednički koncert maturanata u GK Zorin dom (program, organizacija nastupa, uređenje pozornice, promidžba), kraj lipnja 2021. 
Koncert svakog pojedinog maturanta u Glazbenoj školi Karlovac, tijekom lipnja 2021, godine u skladu s vremenikom maturanata

	Vremenik
	lipanj 2021. 
Svečani završni koncert maturanata u srpnju 2021. godine

	Način vrednovanja
	Zajednička analiza i vrednovanje izvedbe te samovrednovanje učenika.
Vrednovanje roditelja i publike tijekom javnog nastupa te popraćenost medija. 





PROMOTIVNO-EDUKATIVNI KONCERTI 
U OGULINU, DUGOJ RESI, JASTREBARSKOM, DELNICAMA 

	Tema / Opis


	Suradnja s učenicima i nastavnicima glazbenih škola u Jastrebarskom, Ogulinu, Dugoj Resi, Delnicama
Promovirati upise u srednju Glazbenu školu Karlovac

	Ishodi 
	Učenici će biti bolje motivirani za sudjelovanje u glazbenom životu različitih sredina.
Motivacija i nagrada uspješnim učenicima Glazbene škole Karlovac da pokažu vršnjacima usvojena glazbena znanja i vještine.

	Nositelj

	Nastavnici i učenici Glazbene škole Karlovac (ovisno o mogućnostima i Karlovački komorni orkestar i drugi orkestri)

	Način realizacije

	Organizacija koncerata učenika s tematskim edukativnim sadržajima 
(upoznajte glazbala, velike skladatelje, glazbeno-stilska razdoblja) Putovanje autobusom u glazbene i osnovne škole u navedenim mjestima

	Vremenik
	ožujak – svibanj 2021. 

	Način vrednovanja
	Zajednička analiza i vrednovanje izvedbe te samovrednovanje učenika.
Vrednovanje roditelja i publike tijekom javnog nastupa.







13. ŠKOLSKO NATJECANJE MLADIH PIJANISTA

	Tema / Opis



	Poticaj kreativnosti i motivacije za učenike koji žele napredovati i proširiti okvire redovne nastave.
Prepoznavanje posebno nadarenih učenika. 
Stručno usavršavanje nastavnika kroz razmjenu pedagoških iskustava i spoznaja.

	Ishodi 
	Učenici će ojačati konstruktivne kritike prema vlastitom radu, analizi, komparaciji i vrednovanju svojih i tuđih glazbenih izvedbi.
Učenici će biti bolje motivirani za aktivno sudjelovanje u  umjetničkom životu. 

	Nositelj
	Odjel za klavir i orgulje 
Pročelnica Marijana Pajić, prof. mentor

	Način realizacije

	Natjecanju prethodi priprema zbornika natjecanja s najavom svih natjecatelja po kategorijama
Tijekom dva dana odvija se natjecanje nakon kojeg slijedi završni koncert s najuspješnijim natjecateljima i podjela priznanja 
Organizacijski odbor: Marijana Pajić, prof. mentor i nastavnici klavira 
Ocjenjivački sud: Marijana Pajić, prof. mentor, predsjednica
Članovi: prema dogovoru nastavnika prije natjecanja
Kategorije natjecatelja: I. – VI. kategorija su učenici od 1. - 6. razreda OGŠ, a VII. kategorija učenici SGŠ (A, B, C i D kategorija od 1. - 4. srednje)
Propozicije: izvedba 2 (1. i 2. kategorija) ili 3 skladbe (ostale kategorije) od kojih je jedna zadana
Laureat natjecanja ima priliku sudjelovati na koncertu Glazbeni maraton u sklopu Karlovac Piano festivala.

	Vremenik
	28.  i 29. travnja 2021.

	Način vrednovanja
	Zajednička analiza i vrednovanje izvedbe te samo vrednovanje učenika.
Bodovanje svakog natjecatelja i rangiranje po kategoriji. 
Dodjela priznanja i nagrada svim natjecateljima.





6. ŠKOLSKO NATJECANJE GITARISTA

	Tema / Opis


	Poticaj kreativnosti i motivacije za učenike koji žele napredovati i proširiti okvire redovne nastave iz gitare. 
Prepoznavanje posebno nadarenih učenika. 
Stručno usavršavanje nastavnika kroz razmjenu pedagoških iskustava i spoznaja.

	Ishodi 
	Učenici će ojačati konstruktivne kritike prema vlastitom radu, analizi, komparaciji i vrednovanju svojih i tuđih glazbenih izvedbi.
Učenici će biti bolje motivirani za aktivno sudjelovanje u  umjetničkom životu.

	Nositelj

	Odjel HGS GŠ Karlovac
Pročelnik: Tomislav Krvarić, prof. savjetnik

	Način realizacije

	Natjecanju prethodi priprema zbornika natjecanja odnosno organizacijska priprema (knjižice i vremenik). Najava svih natjecatelja po kategorijama.
Natjecanje učenika GŠ započinje 11. travnja i isti dan se objavljuje rezultat , a drugog dana slijedi završni koncert gitarista i dodjela priznanja i nagrada svim natjecateljima.  
Organizacijski odbor:
Ambrozije Puškarić, prof., Tena Bunčić, prof.
Ocjenjivački sud: Ambrozije Puškarić, prof. – predsjednik
Članovi: svi nastavnici gitare 
Kategorije natjecatelja: 
I. – VI. kategorija su učenici od 1.  6. razreda OGŠ, a VII. kategorija učenici SGŠ (podkategorije A, B, C i D  od 1. – 4. srednje)
Propozicije: izvedba 2 (1. i 2. kat.) ili 3 skladbe (ostale kategorije) od kojih je jedna zadana.

	Vremenik
	1. travnja 2020.

	Način vrednovanja
	Zajednička analiza i vrednovanje izvedbe te samo vrednovanje učenika.
Bodovanje svakog natjecatelja i rangiranje po kategoriji . 
Dodjela priznanja i nagrada svim natjecateljima.  





6. ŠKOLSKO NATJECANJE UČENIKA SOLFEGGIA

	Tema / Opis


	Potaknuti učenike na suradnju.
Pozitivnim rezultatima motivirati učenike.
Razvijati kritičko mišljenje kod učenika.
Razvijati samovrednovanje.
Razvijati interes za sam predmet solfeggio.
Stručno usavršavanje profesora.

	Ishodi 
	Konstruktivna kritička analiza, komparacija i vrednovanje svojih i tuđih  glazbenih znanja i pjevanja primjera.  
Motiviranje učenika za teorijske discipline.

	Nositelj

	Odjel za teorijske glazbene predmete GŠ Karlovac, 
ORGANIZACIJSKI ODBOR: 
Pročelnica: Katarina Penzar, mag.mus. i članovi odjela za teorijske predmete

	Način realizacije

	Tijekom jednog dana odvija se natjecanje učenika osnovne Glazbene škole Karlovac nakon kojeg slijede završni rezultati i nagrade učenicima
Učenici podijeljeni po kategorijama pristupaju pismenom, a potom i usmenom dijelu natjecanja koje će se održati u prostorima Glazbene škole Karlovac.

	Vremenik
	26. svibanj 2021., cjelodnevna školska aktivnost

	Način vrednovanja
	Prosudbena komisija (ocjenjivački sud) dodjeljuje natjecateljima priznanja za sudjelovanje (ostvarene rezultate) na natjecanju.



3. ŠKOLSKO NATJECANJE PUHAČA I UDARALJKAŠA

	Tema / Opis


	Poticanje kreativnosti i motivacije za učenike koji žele napredovati i proširiti okvire redovne nastave.
Dati priliku svim učenicima da nastupe ispred ocjenjivačkog suda
Prepoznavanje posebno nadarenih učenika. 

	Ishodi 
	Učenici će ojačati konstruktivne kritike prema vlastitom radu, analizi, komparaciji i vrednovanju svojih i tuđih glazbenih izvedbi.
Učenici će biti bolje motivirani za aktivno sudjelovanje u  umjetničkom životu.

	Nositelj

	Odjel za puhače i udaraljkaše GŠ Karlovac, Tihomir Bokun, prof. mentor, pročelnik  
ORGANIZACIJSKI ODBOR: Boris Kolarić, prof. savjetnik i  Ivor Reljić, prof.

	Način realizacije

	Učenici će prema dogovorenim pravilima nastupiti pred publikom i ocjenjivačkim sudom (svi profesori odjela za puhače i udaraljkaše)
Organizacijska priprema (knjižice, vremenik...)
Tijek natjecanja.
Koncert i podjela diploma i nagrada.

	Vremenik
	19. svibnja 2021.

	Način vrednovanja
	Natjecateljska komisija ocjenjuje učeničku izvedbu glazbenog programa propisanog propozicijama natjecanja. Ocjenjivanje se vrši sistemom bodovanja propisanim pravilima pojedinog natjecanja. Ostvarenim rezultatom vrednuje se učenik i glazbena koncepcija te priprema njegovog mentora.
Koncert te podjela diploma i nagrada.




8. KLAVIRSKA SMOTRA TEORETIČARA, OBLIGATISTA I ORGULJAŠA

	Tema / Opis


	Stjecanje vještina izvođenja glazbenih djela i razvijanje muzičkih i tehničkih vrijednosti te kreativne interpretacije učenika kojima klavir nije glavni predmet.
Javna prezentacija je ogledalo načina rada profesora te ujedno i Glazbene škole Karlovac. 

	Ishodi 
	Učenici će biti osposobljeni za javne nastupe (ponašanje na pozornici) te će savladati tremu.
Učenici će razviti samopoštovanje, samopouzdanje i svijest o vlastitim sposobnostima te mogućnostima njihova razvoja stvaralačkim aktivnostima. 
Razviti motivaciju za postizanje boljih rezultata i napredovanje u sviranju klavira.

	Nositelj
	Nastavnici individualne nastave klavira i učenici.

	Način realizacije
	Rad s učenicima kroz godinu, poticanje kreativnosti  te samostalno pripremanje i vježbanje kod kuće

	Vremenik
	19. svibnja 2021.

	Način vrednovanja
	Zajednička analiza i vrednovanje izvedbe te samovrednovanje učenika.




2. SMOTRA PUHAČA I UDARALJKAŠA

	Tema / Opis


	Stjecanje vještina izvođenja glazbenih djela i razvijanje kreativne, umjetničke interpretacije učenika. 
Motivirati učenike i potaknuti na vježbanje.
Javna prezentacija načina rada Glazbene škole Karlovac.

	Ishodi 
	Razviti samopoštovanje, samopouzdanje i svijest o vlastitim sposobnostima te mogućnostima njihova razvoja stvaralačkim aktivnostima kod učenika.
Učenici će biti osposobljeni za javne nastupe (ponašanje na pozornici) te će savladati tremu.
Razviti motivaciju za postizanje boljih rezultata i napredovanje u sviranju puhačih instrumenata.

	Nositelj
	Tihomir Bokun, prof. mentor, Boris Kolarić, prof. mentor, Ivor Reljić, prof.


	Način realizacije
	Priprema učenika (kandidata) tijekom školske godine do smotre

	Vremenik
	Početak projekta počinje početkom školske godine i traje do kraja svibnja 2021. godine
21. svibnja 2021.

	Način vrednovanja
	Zajednička analiza i vrednovanje izvedbe te samovrednovanje učenika.
Diplomama i priznanjima se vrednuje uspjeh kako učenika tako i rad njihovih mentora.




4. SMOTRA TAMBURAŠA I GUDAČA

	Tema / Opis


	Prezentacija naučenog gradiva.
Motivacija učenika za daljnje vježbanje i nastupe.
Stjecanje vještina izvođenja glazbenih djela i razvijanje kreativne, umjetničke interpretacije učenika. 
Javna prezentacija načina rada Glazbene škole Karlovac.

	Ishodi 
	Razviti samopoštovanje, samopouzdanje i svijest o vlastitim sposobnostima te mogućnostima njihova razvoja stvaralačkim aktivnostima. 
Učenici će biti osposobljeni za javne nastupe (ponašanje na pozornici) te će savladati tremu.
Učenici će steći bolju motivaciju za postizanje boljih rezultata i napredovanje u sviranju.

	Nositelj
	Odjel za gudače i tamburu, pročelnica Mirna Bolf, prof. 

	Način realizacije
	Nastupi učenika na četiri koncerta u dvoranama Glazbene škole Karlovac

	Vremenik
	22. travnja 2021. 

	Način vrednovanja
	Zajednička analiza i vrednovanje izvedbe te samovrednovanje učenika




STRUČNE EKSKURZIJE UČENIKA I NASTAVNIKA 

	Tema / Opis



	Proširivanje sadržaja redovne nastave. 
Nastavu učiniti zanimljivijom. 
Motivacija učenika za kvalitetnije vježbanje i daljnje nastupe. 
Priprema za važne nastupe (Proljetni koncert)
Kroz zanimljive dječje književne klasike, ali i projekte suvremenih hrvatskih autora (glazbenih i književnih), učenike se uvodi u čaroliju  glazbene, književne i scenske umjetnosti, na izuzetno atraktivan i zabavan način, uz sudjelovanje filharmonijskog orkestra, a pod vodstvom renomiranih svjetskih dirigenata i u izvedbi vrhunskih hrvatskih glumaca.

	Ishodi
	Učenici će biti bolje motivirani za nastavak daljnjeg umjetničkog obrazovanja i za upis u srednju glazbenu školu.

	Nositelj
	Nastavnici GŠK

	Način realizacije

	TEORIJSKI ODJEL
Terenska nastava u sklopu predmeta povijest glazbe Tereze Špralje - Odlazak u glazbenu instituciju (KDVL Vatroslav Lisinski, HNK Zagreb, Cinestar) 


	Vremenik
	Prosinac 2020. - lipanj 2021.

	Način vrednovanja
	Procjena kvalitete postignuća profesora pa tako i škole te napredak učenika.





SURADNJA S INSTITUCIJAMA

	Tema / Opis


	Promovirati Glazbenu školu Karlovac i predstaviti učenike i glazbene sastave široj publici.
Omogućiti učenicima da steknu iskustvo nastupima na otvorenom prostoru  improviziranim muziciranjem u neposrednom kontaktu s publikom.  
Sudjelovati u kulturnom životu Karlovca. 

	Ishodi
	Motivirati učenike za sudjelovanje u glazbenom životu različitih sredina.
Motivacija i nagrada uspješnim učenicima Glazbene škole Karlovac kako bi vršnjacima pokazali usvojena glazbena znanja i vještine.

	Nositelj
	Učenici i nastavnici Glazbene škole Karlovac 

	Način realizacije

	Prigodni koncerti učenika i profesora Glazbene škole Karlovac u:
Gradska knjižnica Ivan Goran Kovačić
Gradski muzej
Slatkovodni akvarij Aquatika
Gradsko kazalište Zorin Dom
Dom oružanih snaga Zrinski
Ministarstvo obrane
Grad Karlovac
Karlovačka županija
Grad Ozalj
Grad Duga Resa
Grad Ogulin
Općina Vojnić
Općina Cetingrad
Općina Ribnik
Dom Vladimir Nazor
Knjiguljica
Dom za beskućnike
Dom za starije i nemoćne sveti Antun
Crkva Svete Trojice
Crkva Sveta Tri Kralja
Nacionalno svetište Svetog Josipa
Glazbeni Paviljon u Karlovcu
Šetalište dr Franjo Tuđman
Opća Bolnica Karlovac

	Vremenik
	Školska godina 2020./2021. 

	Način vrednovanja
	Procjena kvalitete postignuća Škole, napredak učenika, edukacija nastavnika i primjena kvalitetnijih metoda rada prilagođenih potrebama učenika.















PODRUČJE RAZVOJA NASTAVNIKA

ŽUPANIJSKI I STRUČNI AKTIVI ŠKOLE / SURADNJA ŠKOLE S VANJSKIM INSTITUCIJAMA

	Tema / Opis

	Sudjelovanje u obrazovnom procesu škole i organizaciji nastave tijekom nastavne godine. 

	Ishodi
	Nastavnici će prepoznati mogućnost cjeloživotnog učenja.  
Nastavnici će osnažiti samopouzdanje i svijest o vlastitim sposobnostima te mogućnostima razvoja stvaralačkim aktivnostima.

	Nositelj
	Nastavnici pojedinih odjela Škole i pročelnici

	Način realizacije

	Stručni aktivi, na poziv pročelnika odjela, sastaju se 4 – 6 puta godišnje prema potrebi stručno-metodičkih pitanja: uspjesi i problemi s učenicima, unapređivanje i organizacija nastave,  razmjena pedagoškog i metodičkog iskustva.
Nastavnici, nakon prisustvovanja stručnim seminarima, obvezno izvještavaju stručni aktiv o tijeku seminara i novostima u struci.
Stručni aktivi donose godišnji plan odjela na temelju individualnih godišnjih planova nastavnika te predlažu koncerte i seminare koje žele organizirati u školi.
Aktivno sudjeluju u organizaciji promidžbenih koncerata za upise učenika u glazbenu školu.
Zaključke sjednica stručnih aktiva iznosi pročelnik na sastancima ravnatelja s pročelnicima.

	Vremenik
	Školska godina 2020./2021.

	Način vrednovanja
	Usporedba godišnjih planova odjela i realizacija te analiza i evaluacija uspjeha učenika na javnim nastupima i u savladavanju nastavnog gradiva




                                       STRUČNO USAVRŠAVANJE NASTAVNIKA 

	Tema / Opis


	Kontinuirano, stručno, pedagoško-metodički i psihološko usavršavati obrazovanje nastavnika.
Informiranje i povezivanje GŠ sa svim razvojnim programima u cilju unapređenja rada Škole i osobnog razvoja nastavnika i učenika.

	Nositelj

	Voditelji stručnih aktiva, voditelji stručnih vijeća, svi nastavnici Škole, ravnateljica.
Predavači i stručni suradnici.
Predstavnici institucija - voditelji programa, viša stručna savjetnica za glazbene škole, vanjski suradnici, nastavnici, učenici, roditelji, ravnatelj.

	Ishodi
	Usvajanja novih spoznaja koje će utjecati na kvalitetu profesionalnog razvoja nastavnika i kvalitetu rada s učenicima. 
Nastavnici će osnažiti samopouzdanje i svijest o vlastitim sposobnostima te mogućnostima razvoja stvaralačkim aktivnostima.

	Način realizacije

	Seminari u organizaciji Ministarstva znanosti i obrazovanja RH.
Seminari u organizaciji Agencije za odgoj i obrazovanje.
Seminari u organizaciji Hrvatskog društva glazbenih i plesnih pedagoga. 

	Vremenik
	Školska godina 2020./2021.

	Način vrednovanja
	Stručno usavršavanje nastavnika redovno se prati i uvjet je napredovanja u zvanje mentora i savjetnika.
Praćenje rezultata rada kroz obrazovne rezultate učenika na javnim nastupima i natjecanjima.




EDUKACIJE I SEMINARI ŠKOLSKOG TIMA ZA KVALITETU

	Tema / Opis


	Prezentiranje i prenošenje znanja i iskustava predvođeno školskim timom za kvalitetu.  
Samovrednovanje škole je proces sustavnog i kontinuiranog praćenja, analiziranja i procjenjivanja uspješnosti rada škole. Koristi se kao bitan instrument za jačanje kapaciteta škole te za napredak, razvoj i uspjeh svih dionika odgojno – obrazovnog procesa.
To je proces profesionalne refleksije kroz koji škola dobro upoznaje sama sebe i pronalazi najbolje načine za unaprjeđenje svoga rada. Samovrednovanje omogućava djelatnicima Škole da procjene kvalitetu svoga poučavanja i razrednog ozračja uvažavajući kontekst užeg – školskog i šireg – društvenog, socijalnog i kulturalnog okruženja.

	Ishodi 
	
Nastavnici će prepoznati mogućnosti cjeloživotnog učenja.
Nastavnici će dobiti odgovore koliko je dobra naša škola i što možemo učiniti da bude bolja.

	Nositelj
	Voditeljica Školskog tima za kvalitetu: Snježana Mrljak, ravnateljica
Koordinatorica samovrednovanja: Jelena Božičević, pedagoginja


	Način realizacije

	Zadaća tima je provesti procjenu trenutnog stanja škole, odnosno vrednovanje kvalitete odgoja i obrazovanja na razini škole sa svim dionicima odgojno-obrazovnoga procesa (nastavnici, roditelji, učenici…) radi uočavanja jakih i slabih strana škole. Dobiveni rezultati bit će predstavljeni na Nastavničkom vijeću i Vijeću roditelja. SWOT analizom definirat će se snage, prilike, slabosti i prijetnje za sve unutrašnje i vanjske čimbenike koji utječu na kvalitetu rada i uz pomoć njih odgovoriti na pitanje “Koliko je dobra naša škola?”. Nakon SWOT analize, odredit će se prioritetna područja za unaprjeđenje rada škole, na temelju čega će se izraditi razvojni plan Škole. Školski razvojni plan je dokument koji predstavlja kratkoročnu, najčešće jednogodišnju strategiju poboljšanja kvalitete. Služi kao vodič za ostvarivanje željenih ciljeva, kao sredstvo za planiranje razvoja te kao mjera dinamike razvoja. Proces vrednovanja nastavlja se praćenjem provedbe aktivnosti i ostvarivanja ciljeva definiranih Školskim razvojnim planom. Članovi Tima brinu o kvaliteti škole, promoviraju rad na kvaliteti kao vrijednost oko koje se trebaju usuglasiti svi dionici te prate i usmjeravaju procese za poboljšanje kvalitete. Takva trajno praćena i usuglašena djelovanja unaprijedit će kvalitetu škole na zadovoljstvo svih dionika odgojno-obrazovnog procesa.
Priprema i predstavljanje odgojno-obrazovnih popularnih tema, uvođenje inovacija u odgojno-obrazovni proces,  primjena novih nastavnih metoda, održavanje javnih satova.

	Vremenik
	Rujan 2020. – lipanj 2021.

	Način vrednovanja
	Individualna procjena usvojenih novih znanja. 
Zajednička analiza i evaluacija izvedbe. 
Procesom samovrednovanja nastoji se odgovoriti na tri temeljna pitanja:
• Koliko je dobra naša škola?
• Kako to znamo?
• Što učiniti da budemo još bolji?




STRUČNA PUTOVANJA
	Tema / Opis


	Stručni posjet glazbenim događanjima i programima u drugim gradovima s ciljem stručnog razvoja nastavnika 


	Nositelj
	Glazbena škola Karlovac 

	Način realizacije
	Organizirani posjet kulturnim institucijama u europske gradove po dogovoru. (Budimpešta, Balaton, Cork, Holešov)

	Vremenik
	Jedan izlet u svakom polugodištu 

	Način vrednovanja
	Zajednička analiza i vrednovanje 











PODRUČJE IZVANNASTAVNE SURADNJE

GODIŠNJAK GLAZBENE ŠKOLE KARLOVAC  I  GODIŠNJAK PODRUČNOG ODJELA OZALJ 2020./2021.

	Tema / Opis


	Zbornik najznačajnijih aktivnosti Glazbene škole Karlovac i Područnog odjela Ozalj za potrebe prezentacije odgojno-obrazovnog rada svih djelatnika Škole i uspjeha učenika.
Pregled svih koncerata, nagrađenih učenika i njihovih mentora, maturanata, djelatnika i suradnika. 
Prezent nositelja glazbene djelatnosti Grada i Županije.  

	Ishodi 
	Nastavnici će uvidjeti razumijevanje i osobnu odgovornost za stvaralački proces te moći kritički procijeniti trud vlastitog rada, drugih i skupine.  
Nastavnici će osnažiti samopouzdanje i svijest o vlastitim sposobnostima te mogućnostima razvoja stvaralačkim aktivnostima. 

	Nositelj
	Snježana Mrljak, prof. 
Jelena Božičević, prof. 
Marina Muić, mag.mus.

	Način realizacije

	Baza svih aktivnosti Glazbene škole Karlovac u šk. god. 2020./2021. 
Odabir najznačajnijih odgojno-obrazovnih i kulturnih aktivnosti Glazbene škole Karlovac 

	Vremenik
	Lipanj 2021. 

	Način vrednovanja
	Vrednovanje aktivnosti Glazbene škole Karlovac kod osnivača, suradnika i u medijima.   
Samovrednovanje učenika i nastavnika i zajednička analiza. 




SURADNJA S MINISTARSTVOM KULTURE I MEDIJA  

	Tema / Opis


	Prema pozivu za predlaganje programa javnih potreba u kulturi Republike Hrvatske za 2021. godinu Glazbena škola Karlovac sudjeluje kao suorganizator u koncerata i glazbe i glazbeno-scenske umjetnosti.  


	Ishodi 
	 Pružiti karlovačkoj publici mogućnost posjete koncerata klasične glazbe na visokoj stručnoj razini 


	Nositelj
	Snježana Mrljak, prof. 


	Način realizacije

	Suorganizacija glazbenih događaja:
Brigita Vilč i studenti tambure 5. godine Muzičke akademije u Zagrebu, travanj 2021. 
Lidija Fabijanić Mravunac, solistički koncert čembalo i klavir, listopad 2021. 
Ljerka i Jelena Očić, koncert orgulje i violončelo, svibanj 2021. 
Majstorski seminar Franje Bilića, čembalo, travanj 2021. 
 

	Vremenik
	Tijekom 2021. godine

	Način vrednovanja
	Vrednovanje aktivnosti Glazbene škole Karlovac kod osnivača, suradnika i u medijima.   
Sufinanciranje Ministarstva kulture i medija RH 




MONOGRAFIJA LJETNE ŠKOLE GITARE GLAZBENE ŠKOLE KARLOVAC

	Tema / Opis


	Monografija bi sadržavala presjek dvadesetogodišnje tradicije jedne od zapaženijih ljetnih edukativnih glazbenih okupljanja za mlade u Hrvatskoj. Kroz dvadeset godina neprekidnog rada kroz školu je prošlo mnoštvo mladih gitarista od kojih su mnogi nastavili svoje glazbeno obrazovanje te završili akademije, a neki su i doktorirali umjetnost na gitari te su sada i oni glazbeni pedagozi na akademijama. Kroz dugogodišnju tradiciju škole koncerte su održali mnogi poznati i priznati gitaristički umjetnici poput voditelja Miroslava Lončara i Nataše Klasinc – Lončar, zatim Viktora i Ane Vidović, Istvana Romera, Darka Petrinjaka, Gorana Listeša, Žarka Ignjatovića, Petrita Cekua i drugih. U sklopu koncerata odsvirane su mnoge praizvedbe autorskih skladbi voditelja Miroslava Lončara, koji su većinom posvećeni njegovom rodnom gradu Karlovcu.
Osim povijesnog presjeka, monografija bi sadržavala i fotografije s koncerata i samog rada škole, te programe i drugu dokumentaciju.
Monografija bi bila pisana dvojezično (hrvatski i engleski), a također bi bila dostupna i u digitalnom obliku.
Također je međunarodna ljetna škola gitare u Karlovcu prepoznata kao vrlo kvalitetna te atraktivna za polaznike i goste iz Hrvatske i svijeta, pa se na nju prijavljuju i sudjeluju polaznici i koncertni majstori iz SAD-a, Australije, Mexica, Aljaske, Bosne i Hercegovine, Slovenije i slično. Koncertni program privlači posjetitelje iz cijele županije i šire.

Tiskanjem nota u seriji Ciklus karlovačkih skladatelja oživiti glazbenu baštinu karlovačkih skladatelja ili skladatelja koji su djelovali u Karlovcu i tako omogućiti da odabrane skladbe postanu dio koncertnih programa.
Izdanja su neprofitabilna i namijenjena uporabi u nastavi u našoj školi i ostalim glazbenim školama u Hrvatskoj i šire.
Riječ je o glazbenoj razglednici posebne vrijednosti koja nalazi potencijal u tome što se putem glazbe mogu oživjeti i revitalizirati pojedine gradske lokacije i znamenitosti.
Kompozicije su višestavačne i pisane su za komorne orkestre i 3 gitare.

1. Šetnja Zvijezdom
2. Četiri rijeke
3. Kradljivac Paviljona

Šetnja Zvijezdom
Simpatična kompozicija koja opisuje Karlovačku Zvijezdu. Šetnja počinje u Glazbenoj školi Karlovac na nastavi gitare, slijedi put Putnika, Gradske vijećnice, Crkve Presvetog Trojstva ... 
Svaka  opisana slika zorno prati nostalgičnu priču čovjeka koji u dalekoj Americi zamišlja kako šeće svojom Zvijezdom.
Kompozicija je izvedena nekoliko puta na Međunarodnim ljetnim školama  gitare Glazbene škole Karlovac i na proslavama Dana grada Karlovca.
Četiri rijeke
Višestavačna kompozicija koja opisuje 4 karlovačke rijeke. Kompozitor u ove kompozicije ubacuje narodne napjeve karlovačkog kraja koje su jako prepoznatljive pa na momente komorni orkestar i gitare zvuče kao tamburaški orkestar( Letovanić selo pokraj Kupe...). Kompozicija je izvedena nekoliko puta na Međunarodnim ljetnim školama  gitare Glazbene škole Karlovac i na proslavama Dana grada Karlovca.

Kradljivac Paviljona
Neobična kompozicija posvećena Karlovačkom glazbenom paviljonu. Autor opisuje svoj san u kojem noćni kradljivac krade novi karlovački Glazbeni paviljon i tako nestaje kulturno središte u gradskom parku. Noćne more u Americi prestaju dolaskom jutra kad se putem live streaminga kompozitor uvjeri da je karlovački Glazbeni paviljon na mjestu

	Ishodi
	Objava monografije bi bila dobar poticaj da se Međunarodna ljetna škola gitare još više razvije i proširi te privuče mnoge nove polaznike, gitarističke pedagoge i koncertne majstore. Također bi monografija upoznala javnost u Karlovcu, ali i šire, s jednom tako vrijednom i kvalitetnom kulturnom manifestacijom koju naš grad ima i na koju treba biti ponosan. Monografija bi ujedno mogla biti jedan od suvenira grada Karlovca i Glazbene škole Karlovac koji nedostaju u ponudi.

	Nositelj
	Autor projekta Monografije 20 godina Međunarodne ljetne škole gitare Glazbene škole Karlovac je Tena Bunčić, prof. 
Projekt je zamišljen kao monografija čiji je moto:
„Identitet i tradiciju ne smijemo samo sačuvati, već ih moramo i živjeti“
Uredništvo monografije: 
Naklada: Glazbena škola Karlovac
Snježana Mrljak, urednica
Tena Bunčić, autorica
Jelena Božičević, član uredništva
Darinka Drenjančević, savjetnik uredništva
Dr. Miroslav Lončar, savjetnik uredništva, prevoditelj 


	Način realizacije
	Materijali za monografiju su postojeći i spremni za daljnju obradu za koju je predviđeno trajanje od 10 mjeseci. To znači da se monografija očekuje (pod pretpostavkom da se postigne aktivna suradnja u prvoj fazi njenog stvaranja te financijska potpora u troškovima pripreme i tiska) u 2019. godini.
Od 1. rujna 2020. do 1. ožujka 2021. godine će se  formirati uredništvo izdanja, pronaći pokroviteljstvo i sponzorstvo projekta. Od ove faze se očekuju  prvi troškovi oko nabave ili izrade fotografija, raznih priloga, prijepisa, fotokopiranja, skeniranja, nabave uredskog materijala. U tom razdoblju uredništvo i autor moraju odrediti  nakladu, distribuciju i prodaju/ ustupanje knjige. 
Predstavljanje monografije, njena distribucija i prodaja očekuje se tijekom veljače 2021. godine. Pregled promotivnih, edukativnih i radnih materijala kroz čitavu povijest. 

	Vremenik
	[bookmark: _GoBack]Školska godina 2020./2021.

